
Praefamen» 


I vom  quandam,  quae  post  diligentissima  clarissimorum  virorum  opera  nondum 
in  confessum  venit,  iuvenis  tiro  cum  in  tota  arte  medica  tum  praecipue  in  hoc 
studiorum  genere  tractandam  aggressus  timore,  ne  in  audaciae  reprehensionem 
currat,  non  potest  non  moveri.  Idem  et  me  de  ossium  structura  scripturum 
metus  sollicitabat,  et  deterruisset  sane  a proposito,  nisi  ili.  Professor  Pur- 
kinje,  praeceptor  reverendissimus  suo  imperitiae  meae  se  adfuturum  consilio 
pollicitus  animum  mihi  suscitasset.  Vir  ille  praeclarus,  insignis,  uti  constat, 
fidusque  naturae  rimator  singulari  animi  benivolentia  comitateque  non  solum 
necessaria  subsidia  omnibus  ad  huiusmodi  perscrutationem  adminiculis  destituto 
subministravit  et  observatorum  novum  saepeque  sibi  non  fidentem  suo  iudicio 
confirmavit,  sed  ex  egregio  etiam  doctrinae  suae  ingeniique  acuminis  thesauro 
haud  exigua  largitus  est.  .Velit  igitur  palam  hic  pronuntiatum  accipere  grati 
animi  sensum,  cuius  nulla  unquam  aetas  oblivioque  abolere  valebit  memoriam. 

In  elaboratione  opusculi  mei  summam  praeprimis  operam  in  hanc  partem 
impendi,  ut,  quaecunque  investigassem,  talia  referrem,  qualia  observavi,  aliorum 
de  hac  re  scripta  ita  tantummodo  in  usum  meum  convertens,  ut  comparatis 
iisdem  cum  observationibus  meis  procul  arrogantia  opinioneque  praeiudicata  ar- 
gumentari possem.  Visis  cum  saepe  calamum  sentirem  deficere  luculenter  de- 
scribendis, damnumque  perspicuitati  inde  nasci  oportere  intelligerem , delinea- 
tiones rerum  gravissimarum  adieci,  quantum  fieri  potuit,  fideliter  ad  naturae 


imaginem  expressas.  Certum  et  definitum  de  ossium  structura  iudicium  laturo 
omnia  atque  singula  ossa  omnesque  atque  singulas  huius  systematis  partes  non 
humani  corporis  solum  sed  brutorum  quoque  vertebratorum  in  disquisitionem 
vocanda  esse  probe  quidem  perspexi,  sed  vetuere  et  tempus  urgens  et  angen- 
tes dissertationis  termini.  Principalia  tamen  eaque,  quae  sufficere  videbantur, 
ut  quid  in  universum  statueretur,  curae  fuit  scrutari. 

Atque  sic  tandem  tractatiunculam  hanc  publici  i uris  facere  ausus  sum, 
petens,  ut  manca  mendosaque  non  tam  audaciae  vituperium  mihi  contrahant, 
quam  exiguis  tironis  viribus  imputentur;  et  summae,  si  quam  forte  ad  profun- 
diorem horum  organorum  cognitionem  symbolam  contulerim,  habebo  felicitati. 


I 


§.  1. 

Cj£,ui  penitiori  systematis  alicujus  organici  structurae  operam  navat,  prae  eaeteris 
universalem  ejus  indolem,  compositionem,  formam,  textum  et  quae  sunt  reliqua  bene 
probcque  cognita  habere  debet 5 sin  minus  pravas  notiones  acquirit,  inepte  dijudicat 
fructumque  nullum  percipit.  Propterea  et  ego  in  partitione  tractationis  meae,  suc- 
cincta structurae  ossium,  quatenus  oculo  inermi  perspici  potest,  descriptione  prae- 
missa, de  subtiliori,  nonnisi  vitro  amplificante  discernenda,  agere  aptissimum  arbi- 
tratus sum.  — 

§•  2. 

Natura  organismo  animali  ossa  impertivit,  quae  partibus  mollibus  et  fixa, 
quibus  inserantur,  loca  praebeant,  ct  vectes,  quibus  motus  subministretur,  et  cava, 
quibus  tutus  visceribus  nobilibus  situs  paretur.  Ad  exsequenda  vero  baec  consilia, 
quum  organis  opus  esset  firmis,  duris  igitur,  quin  fragilia  essent,  aliquatenus  elasti- 
cis, e duabus  constituta  est  massa  ossea  substantiis : altera  nimirum,  qua  duritiei  soli 
provideatur,  terrea,  anorganica,  altera,  qua  flexibilitas  quaedam  suppeditetur,  orga- 
nica, cartilaginea.  Utraque  substantia  simplici  facile  distinguitur  encheiresi.  Etenim 
ossibus  magno  calore  candefactis,  partes  animales  concremantur,  relicta  substantia 
terrea,  ita  ut,  dummodo  satis  caute  egeris,  forma  etiam  ossis  ex  parte  maneat.  — 
Hanc  substantiam  pliosphate  Calcis  constructam  esse,  jamdudum  indagavit  analysis 
cb emica  3 recentioribus  autem  temporibus  ct  Calcariam  carbonicam  inesse  probatum 
est  5 nec  non  Morichini*)  Calcis  fluoricae,  alii  3!agnesiae  phospboricae,  Natri  pho- 
sphorici,  Natri  muriatici,  quin  etiam  Berzelius**)  sulphuris  vestigia  nonnulla  detecta 
monstravit.  — 

Contra  ossibus  acido  minerali  validiori  submissis,  affinitatis  cbemicae  ope, 
quae  inter  acidum  et  salia  illa  intercedit,  salia  detrahuntur  et  substantia  animalis  re- 


*)  Cf.  Gehlen  Journal  fur  Cheinie  uml  Physik.  II.  Pag.  177, 

'*)  Cf.  Gehlen  Journal.  III.  Heft  1.  1807* 

stat,  formam  ossis  repraesentans  integram.  Haec  substantia  satis  pellucida  mollisquc 
adeo,  ut  facili  negotio  concidi  queat,  eximie  elastica,  cartilagine,  vasis  sanguiferis 
et  adipe  constat;  cartilago  vero  a vulgari  eo  discernitur,  quod  et  multo  pellucidior 
est,  et  aqua  ferventi  celeriter,  Berzelio  teste*),  jam  tribus  horis  in  gclatiuam  mutatur, 
ita  ut  singulae  tantum  membranulae , fibris , quae  verisimiliter  vasa  sanguifera  sunt, 
contextae  remaneant.  — 

Substantia  terrea  ossibus  pelluciditatem  adimit,  colorem  album  magnumque 
pondus  specificum  tribuit,  facitque  ut  ossa,  etiamsi  perdiu  aeri  et  aquae  subjecta  fue- 
rint, putredini  resistant  idemque  fere,  quod  recentia,  parenchyma  cartilagineum  exhi- 
beant**). Substantia  animalis  contra  efficit,  ut  ossa  concremari  atque  in  solitudinibus 
ligni  loco  urendo  servire  queant. 

§•  3. 

Modus,  quo  substantia  terrea  et  subst.  animalis  in  osse  depositae  sunt,  varius 
invenitur  cum  pro  aetate  animalis  tnm  pro  genere.  Sic  infantilia  ossa  utriusque  mas- 
sae aequales  fere  partes  continent,  unde  fit,  ut  gravem  saepe  lapsum  ferant,  quin 
fragantur;  adultorum  ossa  triplum  substantiae  mineralis  et  quod  excurrit,  senilia  se- 
ptuplum;***) sic  avium  ossa  Calcaria  phospliorica  prae  mammalibus  eximie  praevalent. 
Varia  unius  ejusdemque  animalis  ossa  singulaeque  eorum  partes  quo  ad  modum  utrius- 
que substantiae  non  ita  differre  videntur:  Berzelius****)  subst.  spongiosae  et  compa- 
ctae nullum  hac  in  re  discrimen  invenit;  Davyf)  ossibus  cranii  plus  terrae,  quam  carti- 
laginis inesse  refert.  Morbi  denique  haud  exiguas  hoc  nomine  mutationes  dant:  Davyj-j*) 
de  centum  partibus  pelvis  rliachitide  emollitae  fere  septuaginta  sex,  Bostock  *}-}-}-)  de 
totidem  vertebrae  dorsalis  cireiter  octoginta  subst.  animalis  partes  separavit.  — 

§•  v 
Qua  ratione  substantia  mineralis  cum  organica  conjuncta  sit,  adhuc  sub  ju- 
dice lis  est.  Alii  enim  conjunctionem  chemicam  veramque  mixtionem  volunt,  alii 
terram  cartilaginis  interstitia  ligni  pctrefacti  ad  instar  replere  contendunt.  Neque 
ego  certum  aliquod  de  hac  re  judicium  fere  ausiin , ad  quod  multitudinem  observa- 


*)  1.  c.  Pag.  2,  et  6. 

*')  Bicbat  Allgem,  Anatomie.  Uebcrs.  v.  Pfaff.  Tli.  11.  Abtb.  i.  Pag.  25.  — Cuvicr  in  Gclilcn 
Jouanal  T.  111.  Pag.  57.  — Monro  in  Elements  of  tbc  anatomv  of  tbe  buman  body  Vol.  1.  — Hat- 
ehett  cf.  Sebrcger  Osteochemiac  specimen.  Pag.  20. 

***)  Schreger  Osteoch.  speC.  Pag.  15. 

****)  1.  C. 

■V)  cf,  Monro  outlines  of  the  anatomy  of  tbe  bunian  bodv.  Vol.  I.  Pag.  36. 

It)  h c- 

■J-pj-)  cf.  E.  A,  G.  Ilimly  commentatio  de  caobcxiis  et  cacochymiis.  Pag.  25. 

tionum  et  disquisitionum  diligentlssimarum  requiri  bene  persuasus  sum  5 movent  ta- 
men causae  nonnullae,  ut  substantias  vere  chemice  mixtas  exstare  baud  facile  adstipu- 
lari  velim.  Nam 

1)  ossa  sive  substantia  animali  sive  terra  destituta  eandem  quam  antea  for- 
mam servant  5 quodsi  utraque  commixta  esset,  altera  alteram  speciem  referret  necesse 
erat:  crystallos  Tartari,  si  una  alteravc  materia  constituente  privaveris,  principalis 
plane  perditur  figura. 

2)  Etiam  organa  mollia,  postquam  cblorine  adbibita  partes  minerales  extraxe- 
ris, pristinam  tenent  formam. 

5)  In  ossibus  acido  muriatico  maceratis , in  laminas  tenuissimas  discissis  at- 
que microscopio  magnopere  amplificanti  subjectis  strenua  diligensque  observatio  cana- 
liculos detegit  ostiolaque,  oculo  inermi  baud-quaquam  visibilia,  neque  in  laminis  os- 
sis integri  quam  tenerrimis  ullo  modo  investiganda,  quae  accuratius  postmodum  de- 
scribenda sepono.  — 

4)  Cartilago  ossium  terra  privatorum,  si  chemica  cum  salibus  illis  conjunctio 
existcret,  solutioni  eorum  immissa  novum  cum  iis  connubium  iniret,  pristinnmque 
plane  statum  recuperaret:  quod  periculum  neutiquam  ulli  contigisse  inter  omnes 
convenit. 

§.  5. 

Quomodo  vero  cunque  res  allatae  se  habent,  quas  ad  liquidum  evehere  poste- 
riori aevo  relinquitur,  tamen  Calcariam  pliosphoricam  in  ossibus  veram  constituere,  quam 
chemici  vocant,  binariam  conjunctionem,  omnem  fugit  dubitationem.  Namque  rubiaui 
tinctorum,  quae  nulla  nec  in  Calcariam  nec  in  acidum  phospboricum  vi  valet,  singulari 
affinitatis  ratione  ab  utraque  conjuncta  attrahi,  atque  vivi  animalis,  ubi  per  tempus  aliquod 
rubia  paveris,  ossa  rubro  satis  celeriter  colore  tingi,  multis  jam  illustratum  est  experimen- 
tis. Atque  principium  tinctorium  hujus  plantae  a pliosphate  Calcis  solo,  neque  ullo, 
modo  a cartilaginea  substantia  recipi,  inde  praecipue  evincitur,  quod  illae  ossium  par- 
tes, quae  pliosphate  nostro  nondum  impraegnatae  sunt,  nullam  mutationem  subeunt, 
illae  vero,  quae  jam  eo  utuntur,  solae  infectionem  perpetiuntur. 

§•  6. 

Forma  ossium  cartilaginea  tantum  massa  datur:  etenim 

1)  ossa,  acidorum  ope  substantia  sua  minerali  orbata,  formam  suam  adeo  servaut, 
ut  singularum  particularum  cohaerentia  neutiquam  turbata  appareat  continuainquc 
etiam  massam  conforment.  Contra 

2)  combusta  facile  in  pulverem  dilabuntur. 

5)  Ossa  praecipue,  priusquam  massa  terrea  complentur,  mere  cartilaginea  sunt^ 
nihilominus  tamen  talem,  qualem  post  perfectam  in  os  mutationem,  formam  referunt, 
pi*ocessus  singulos  si  exceperis  aliasque  partes,  quae,  cum  usui  nondum  obnoxiae  sint, 
tum  demum  in  lucem  prodeunt,  ubi  necessariae  sunt.  Unde  fit,  ut  massa  mineralis. 

I* 

non  uno  eodeinque  tempore  simulque  omnia  atque  singula  ossa  omnesque  atque 
singulas  eorum  partes  ineat,  sed  modo  liuc  modo  illuc  deponatur,  prout  hic  illeve 
locus  majori  jam  impetui  expositus  majori  indiget  firmitatis  gradu,  sic  ut  nonnullis 
tantum  exemplis  utar,  os  maxillare  superius  et  inferius  omnium  cranii  ossium  prima 
ossescunt  ; arcus  vertebrarum  colli  prius  quam  reliquarum , contra  corpora  vertebra- 
rum lumbalium  prius  quam  dorsalia  et  collaria;  processus  transversi  in  collo  tum 
demum,  ubi  arteriae  vertebrales  justam  magnitudinem  nactae  sunt;  diaphyses  extremi- 
tatum prius  quam  cpiphyses  puncta  ossea  demonstrant;  dentes  vero,  ubi  prosiliunt, 
statim  ossei  sunt. 

§•  7- 

In  plurimis  ossibus  duae  conspicuae  sunt  substantiae,  quae  primo  intuitu  di- 
versa confectae  videntur  textura,  altera  scilicet  compacta,  altera  spongiosa,  eo 
facilibus  internotu,  quod  illa  densam  strictamque,  haec  minoribus  majoribusvc  inter- 
scissam interstitiis  massam  refert.  Utraque  substantia  clementis  chemicis  parum  dif- 
fert, neque,  si  parvas  lamellas,  quae  intersitia  substantiae  spongiosae  determinant, 
cum  lamellis  de  substantia  compacta  dissectis  contulerimus , luculentum  videbimus 
discrimen.  E contrario  lamellarum  et  filamentorum  substantiae  spongiosae  in  variis 
ossibus  varia  firmitatis  ratio  occurrere  dicitur*);  sic  in  ossibus  longis  nudto  major 
obvenit,  quam  in  vertebris. 

Omnia  ossa,  exceptis  dentibus,  eo  congruunt,  quod  externae  partes  substantia 
compacta,  internae,  nisi  si  lineae  dimidiae  crassitiem  non  adaequant,  spongiosa  sub- 
stantia instructae  sunt.  — Subst.  compacta  eo  crassiorem  corticem  format,  quo  ma- 
jorem ossa,  si  longa  aut  lata  sunt,  quin  satis  crassa  sint,  firmitatem  requirunt,  ne 
frangantur;  contra  eo  tenuiorem,  quo  minus,  cum  crassa  sint  breviaque,  impetui 
obnoxia  sunt. 

Subst.  spongiosa  modo  cellularis  conspicitur,  ubi  cancelli  ossei  inter  se 
contigui  et  connexi  interstitiis  cellularibus  disjunguntur,  ut  In  extremitatibus  ossium 
longorum,  in  vetebris;  modo  reticularis,  ubi  filamenta  ossea  c subst.  compacta 
protracta,  ut  plurimum  curva  saepeque  inter  se  coalita  cavum  ossis  ita  inferciunt,  ut 
mutua  inter  singula  interstitia  communicatio  servetur,  uti  in  cavo  diapbyseos  ossium 
longorum. 

§• 8-  • ; , 

Ossa  praeter  eellulas  modo  memoratas  aliis  quoque  cavis  gaudent:  ossa  longa 
magnum  intus  antrum,  quod  medullam  tenet,  exhibent;  externa  ossium  facies  fora- 
mina, quae  vasis  permeantur,  permulta,  minora  in  parte  solida,  majora  in  spongiosa 
conspicua  habet , neglectis  innumeris  apprime  parvis , quae  fusius  infra  expositurus 


*)  cf.  Weher  Handb.  der  Analomie  dc«  Menecticn,  T,  1.  Pag’.  310. 

sura.  Cellulae  liae  et  cava,  quam  diu  cartilaginea  os  substantia  utitur,  nusquam  ob- 
servatu veniunt,  sed  cartilago  animadvertitur  omnibus  partibus  solida.  Ossificatione 
vero  ingruente  cartilagines  ita  praeparantur,  ut  resorptione  substantiae  interstitia  na- 
scantur, quae  initio  perparva  sunt,  mox  tamen  et  oculo  inermi  conspici  queunt,  atque 
canalium  ramosorum , hnc  illuc  ampliatorum , coccis  terminis  exeuntium  speciem  ob 
oculos  ponunt.  Antiquiorum  de  hisce  canalibus  sententia  fuit,  quod  diductis  et  di- 
latatis cartilaginis  partibus  orirentur  5 banc  vero  ineptam  esse  facile  perspicitur  eo, 
quod  locorum  mutationi  obnoxiorum  haudquaquam  auctus  est  ambitus*).  Huntev  et 
Waltcr**)  canales  propter  rubram,  quo  fucati  sunt,  colorem  vasa  sanguifera  esse  du- 
xerunt ; id  vero  et  coecis  eorum  terminis  facile  refellitur,  et  eo,  quod  canales  injicere 
hucusque  in  cassum  tentatum  est;  massa  enim,  etiamsi  intravit,  cavum  eorum  nnllo 
modo  implevit,  sed  tenerrima  tantum  vascula  in  ipsis  diffusa;  ex  his  igitur  rubor 
prodire  videtur.***)  Horum  interstitiorum  quo  magis  angetur  multitudo  et  amplitudo 
et  mutua  conjunctio,  eo  magis  cartilago  formam  adsciscit  spongiosae  ossium  substan- 
tiae. — Canaliculi  et  cellulae,  quae  in  diaphysibus  ossium  longorum  existunt,  an- 
gusta sunt  admodum,  in  cpipliysibus  vero  et  in  aliis  spongiosae  indolis  ossibus  am- 
pliora, ita  ut  illa,  cujus  supra  meminimus,  ratio  intret. 

Non  possum,  quin  hoc  loco  ili.  Weber-j*)  de  hoc  ossificationis  processu  judi- 
cium pronuntiem.  Profert  sagacissimus  ille  observator  conjecturam,  quae  haud  pa- 
rum probabilis  videtur : namque  cancellos  cellularum  et  canaliculorum,  in  cartilagine 
subortorum,  non  sola  deposita  subst.  terrea  in  os  abire  credit,  sed  nova  massa  ossea, 
quae  diversae  cujusdam  rationis  cartilaginem  contineat,  ingruente  plane  depelli  arbi- 
tratur. Atque  re  vera,  ubi  cartilaginem,  quae  parti  jam  ossefactae  inest  camque, 
quain  perfectis  ossibus  acidorum  ope  detraximus,  cum  illa,  quae  nondum  in  os  con- 
versa est,  compararimus , banc  albiorem,  minus  pellucidam,  illam  fuscam  magis 
diaphanamque  esse,  banc  aegre  tardeque  saepe  nullo  modo,  illam  celeri  faciiiquc  ne- 
' gotio  coquendo  in  galatinam  mutari  observabimus.  — Albinus  jam  cartilaginem 
non  secreta  substantia  minerali  in  os  verti,  sed  nova  cartilagine , quae  jam  cartilagi- 
nis osscscentis  nomen  jure  mereatur,  resarciri,  certum  habuit  deliberatumquc;  et- 
enim ,, cartilaginem, u inquit  ,,in  os  abire  scripseram,  verti,  occupari  ab  eo,  ab- 

sumi, osseam  fieri  et  quae  sunt  ejusmodi.  Scripseram  ad  sensum  vulgi.  Cautius  fe- 
cissem, si  obsecundans  moribus  nonnullorum  cartilaginis  in  locum  os  succedero 


*)  Weber  1.  c.  Pag.  554. 

**)  Walter  Handbuch  von  den  Knoclien. 

***)  Wcber  1,  c.  Pag.  555. 
f)  1,  c.  Pag,  555. 

-j-f)  Adnotatt.  academic.  lib.  Ylll.  eap,  6.  Pag.  62. 
‘Hi)  ibid.  Pag,  77, 

scripsissem,  certe  ita  intelligenda  esse  monuissem.  Id  enim  re  vera  contemplatio 
docet.  An  cartilago  vere  vertatur  in  os,  ut,  quod  cartilago  fuerat,  os  factum  sit, 
an  perdita  cartilagine  os  in  locum  succedat,  ibi  non  fuit  animus  disputare. u Eodem 
auctore  in  punctis  ossilicationis  nucleus  osseus,  cortice  quodam  osseo  tenui  quidem 
sed  substantia  densa  confecto  cinctus,  intus  autem  cavo  substantia  rara  referio  instru. 
ctus  animadvertitur,  qui  postea  simulatquc  circumsita  cartilago  ossescit,  spongiosam 
texturam  induit.  — Non  secus  etiam  in  callo  formando  natura  ossificationis  negotium 
peragit.  — 

Sequitur  supra  actis,  ut  Alexander  Monro  tertius  ossificationem  petrefactioni 
aequiparans  hypothesin  protulerit  parum  plausibilem.  — 

§.  9. 

Massa  ossium  terrena  non  in  cellulis  istis  canalibusque,  resorptione  cartila- 
ginis elfectis,  accumulatur,  sed  in  subtilissimis  novae  cartilaginis  canaliculis;  alias 
enim  subst.  mineralis  copiam  adeo  superaret,  ut  pondus  ossis  justo  plus  augeretur. 
Arridet  mihi  potius  opinio,  cava  illa  eapropter  facta  esse,  ut  vasculis  innumeris, 
quorum  est  novam  massam  osseam  secernere,  majus  spatium  commodiusque  submini- 
stretur diffundendis.  — Neque,  si  ossibus  perfectis  Calcaria  phosphorica  adimitur, 
oculis  nudis  alias  discernere  possumus  cellulas , nisi  eas,  quae  in  spongiosa  substan- 
tia sunt. 

§.  10. 

Superest,  ut  hoc  loco  de  organis,  quae  ossium  nutritionem  curant,  pauca 
adnectam.  Huc  referenda  sunt:  1)  vasa  sanguifera,  2)  periosteum,  5)  tela  medullaris 
et  medulla.  — 

I.  Vasa  sanguifera.  Arteriarum  in  os  tria  penetrant  genera:  1)  ramuli 
subtilissimi,  qui  forminula  subtilissima  in  tota  ossis  superficie  obvia  ineunt;  2)  rami, 
qui  in  foramina  majora  superficiem  ossium  brevium  et  extremitatum  longornm  perfo- 
rantia repunt;  5)  rami  nutritii,  qui  per  unum  alterumvc  majoris  ambitus  foramen 
praecipue  in  diaphysi  ossium  longorum  eonspicuum  intrant  atque  per  canales,  qui 
vocantur  nutritii  semperque  in  substantia  compacta  oblique  deorsum  currunt,  in 
cavum  ossis  descendunt. 

Primi  et  secundi  generis  arteriae,  maximam  partem  ramis  capillaribus  consti- 
tutae, pertundunt  substantiam  ossis,  permeant,  neque  nisi  in  eadem  ipsa  terminos 
ponunt;  hae  revera  vasorum  ossis  nutritiorum  nomen  merentur;  praeterea  id  peculiare 
exhibent , quod  venis  omnino  non  stipatae  sunt.  Priores , arteriarum  periostei  pro- 
pagines, facile  dignoscuntur:  1)  guttulis  sanguineis,  quae  dura  matre  a cranio  vel  peri- 
osteo ab  aliis  ossibus  avulso  in  conspectum  veniunt  et  vasculis  bis  disruptis  originem 
debent;  2)  ossis  longi  diaphysi  fracta,  cortex  durus,  qui  antrum  circumdat,  striis 
sanguineis  fucatus  apparet;  5)  serrago  substantiae  compactae  in  animalibus  vivis 
rubet.  — Tertii  generis  arteriae  ramos  multo  majores  referunt,  venis  comitatos: 

liarum  nutritio  ossis  nilxil  interesse  videtur  ; cavum  enim  ossis  adeptae  in  tela  medul- 
lari innumerabilibus  expanduntur  ramulis. 

Accuratam  Larum  partium  delineationem  bic  dare  supersedeo , cum  posthac 
fusius  eas  tractare  animus  sit. 

§•  11. 

II.  P eriostcum  membrana  est,  tela  cellulosa,  fibris  tendinosis,  arteriis, 
venis  vasisque  lymphaticis  composita,  quae  superficiem  ossis  ubique  traducit,  ubi 
nondum  vel  cartilagine  vel  fibris  tendinosis  et  ligamentosis  obtecta  est.  — Nervis 
periosteum  multi  auctores,  ut  Sbmmering,  Scarpa,  Bicbat,  Webcr  carere  affirmant. 

§.  12. 

III.  Medulla  ossium  adeps  nuncupatur,  qui  cavitates  ossis  complet.  Con- 

tenta est  membranis  tenuissimis,  medullaribus  vocatis,  quae  non  saccum  continuum 
formant,  sed  tanquam  tela  cellulosa,  quae  alium  adipem  occludit,  vesiculis  sat'is 
rotundis  concumulatis  constat*).  — Ceterum  medulla  non  solum  majora  ossis  cava, 
quae  ££ oyrfv  medullaria  nominantur,  replet,  sed  etiam  cellulas  spongiosae,  quin 

etiam  Beclard**)  et  Howsliip***)  testibus  poros  compactae  ossium  substantiae.  Dia- 
xuctrus  enim  canalium,  in  quibus  vasa  decurrunt,  multo  major  est  diametro  vasculo- 
rum : quod  igitur  relinquitur  spatii  vacui , medulla  adimpletur.  Quam  rem  sapientis- 
sime ita  struxisse  natura  videtur,  ne  vasa  sanguifera  conquassationibus,  quae  in 
ossibus  tam  eximie  propagantur,  nimium  convelli,  sed  ut  in  vehiculo  lubrico  repere 
queant.  — I 

In  sinibus  ossium  frontalium , maxillarium , sphenoidalium , cet. , quibus  sin- 
gularis provincia , ut  aere  atmospbaerico  perspirentur,  mandata  est,  medullae  vestigia 
nulla  existunt , neque  in  cellulis  cartilaginis  nondum  in  os  mutatae  ulla  inveniuntur.  — 

Ceterum  medulla  nullo  nomine  ab  alio  adipe  differt;  gratum  ejus  saporem 
Bichatius  admixto  aliquantulo  seri  sanguinei  tribuit. 

§•  13. 

,An  nervis  et  vasis  lymphaticis  ossa  praedita  sint,  magnam  hucusque  dubita- 
tionem subit : vitalitate  vero  ossium  et  aliis  nominibus  tam  vigorata , haec  quoque 
oigana  non  omnino  deficere  vero  absimile  non  videtnr.  — Klint*j.)  arterias  ad  mcdul- 


) AI,  Monro  secundus  on  tbe  bursae  mucosae,  T.  \III.  Sommering,  Lebr*;:  von  den  Knocben 
und  Knorpeln . Pag,  28,  Ruyscb  Adversaria,  Dec,  III.  Pag.  52. 

**)  cf.  Weber,  1.  c.  Pag,  528. 

) Beobacbtungen  uber  den  gesunden  und  l.rankbaftcn  Bau  dcrKnochen,  Uebers,  r,  Cerutti. 
Paff.  28  — 28, 

i)  Diss.  de  nervis  braebii. 

lain  euntes  filamentis  nerveis  in  locis  nonnullis  stipatas  se  vidisse  affert.  Mascagni*) 
quoque  per  certos  canales  arterias  nutritias  cum  venis,  vasis  lymphaticis  nervisque, 
oculo  inermi  vix  ac  ne  vix  quidem  visibilibus  ad  medullam  vadere  affirmat.  — For- 
sitan tempus  posteriorisque  aevi  intelligentia  clariorem  huic  rei  afferre  poterunt  lucem.  — 
Praemissa  hac  compositionis,  formationis  et  partium  ossis  nutritiarum  descrip- 
tione universali,  quam,  ut  multorum  jam  tractandorum  luculentior  sit  perspectus,  e re 
esse  duxi,  ad  scopum  proprie  libello  meo  projectum,  ad  penitiorem  videlicet  ossium 
structuram,  quantum  observationibus  meis  experimentisque  exarare  contigit,  descri- 
bendam propero. 


§.  14. 

Scriptorum  de  ossium  structura  disquisitiones  perlustrantibus  ingens  haud 
dubie  sententiarum  diversitas,  quin  imo  confusio  in  oculos  cadet,  quae  eo  magis  mira- 
tionem nostram  movere  debet,  cum  sagacissimos  subinde  naturae  indagatores  peritis- 
simosque  observatores  hoc  nomine  toto  coelo  dissentire  videamus. 

Priusquam  igitur  rem  attingo,  liceat  mihi  pauca  in  universum  de  ratione, 
qua  observationes  meas  susceperim,  praejicere}  quibus  allatis  eo  minus  supervacanei 
quid  me  facturum  luisse  arbitror,  quo  saepius  iis  neglectis  ansam  dari  experientia 
demonstravit,  ut  e diligentissimis  perscrutationibus  obscuritatis  turbaeque  plus  quam 
lucis  in  liancce  doctrinam  redundaret.  Ad  inquirenda  elementa  ossium,  ut  ita  dicam, 
ossa  aptissima  sunt  adultorum,  quippe  quae  ad  justunx  jam  perfectionis  gradum  per- 
venerint. Ossa  adhuc  cartilaginea  propterea  minus  idonea  existimo,  quod  totius  ossis 
non  ubivis  eadem  structura  invenitur,  quum  haec  portio  ossificationem  jam  ineat, 
illa  procul  adhuc  ab  ea  remota,  ulraque  vero  difficile  a se  invicem  internoscenda  sit. 
Observationum  mearum  longe  plurimas  in  ossibus  institui,  acido  muriatico  substantia 
anorganica  privatis.  Acido  sulphurico  quidem  et  nitrico  eaedem  non  negandae  sunt 
vires,  aggrediuntur  vero  et  deformant  animalem  quoque  substantiam.  Haud  secus  et 
acidum  muriaticum  aut  parum  dilutum  aut  diutius  aut  altiori  temperie  agens  cartilagi- 
nem sensim  solvit  et  nonnisi  fibras  reticulares  et  ramosas  relinquit,  quas  Berzelius 
vasa  sanguifera  declarat.  Optime  convenire  mihi  visum  est,  ut  parti  uni  acidi  duo- 
decuplum  aquae  admisceretur.  Quamdiu  ossa  in  acido  versari  oporteat,  certo  definiri 
nequit}  definitur  vero  crassitie  ossis  et  densitate  substantiae  majori  minorive.  Tem- 
peraturae aptissimum  se  probavit  gradus  medius.  — 

Ossa  tali  modo  emollita,  sunt,  qui  suadeant,  ut  oleo  Terebinthinae  immit- 
tantur, quo  et  adeps  non  solutus-,  conspectum  valde  turbans,  removeatur,  et  cartilago 
reddatur  pcllucidior;  attamen  equidem  non  magnum  inde  percepi  fructum,  quippe 
ossa  et  obscuriorem  inde  reciperent  colorem,  licet  omniuo  pellncidiora  facta  essent, 


*)  Prodromo  dclla  grande  anatomia  scconda  oj<cra  postuma  di  Paulo  Mascagni  clc.  da  Fr, 
Automarclii,  Pag.  118.  119. 

et  oleo  Terebinthinae  haud  facile  liberari  possent.  Corrugantur  quoque  hoc  oleo  et 
tenaciora  redduntur  et  difficiliora  dissectu.  Praetuli  igitur  aquam  puram  iis  infun- 
dere, quo  facto  minus  quidem  diaphana  sunt,  ita  tam.en  ut,  modo  segmenta  satis 
tenuia,  qualia  utique  necessaria  sunt,  abscideris,  imaginem  ostendant  satis  claram. 
Ossa  quidem  ex  parte  inde  macerari  iniitias  ire  nequeo , sed  plus  commodi  quam 
damni  macerationem  aliquatenus  progressam  afferre,  postea  illucebit.  — 

Methodum  illam  ossa  combusta,  qnamdiu  formam  etiam  reservant,  perscru- 
tandi ad  subtiliorem  structurae  fabricam  investigandam  neutiquam  aptam  esse  persua- 
sum me  feci:  omisso  enim  incommodo  illo,  quod,  nisi  anxie  caverimus,  faeile  dilapsa 
operam  nostram  irritam  reddunt,  praeter  foramina  canalesque  majores  observatu 
dignum  nihil  demonstrant. 

Requiritur  denique  microscopium  ita  constructum,  ut  ad  libitum  neccssita- 
temque  majorem  minoi’cmve  praestare  possit  ampliationis  gradum,  neque  a vicissi- 
tudinibus lucis,  alias  observationibus  saepe  officientibus  nimis  pendeat.  Equidem 
microscopio  usus  sum  Plosscliano  Yindoboncnsi,  quod  possidet  optimum,  permagna 
claritate  insigne,  Academia  Vratislaviensis. 

Juvat  apprime,  segmenta  facere  certis  directionibus,  quorum  tria  potissimum 
conducere  vidi,  transversalia  scilicet,  quae  axem  ossis  ad  perpendiculum  (indunt, 
perpendicularia  axi  ossis  parallela,  radialia,  quae  ab  axe  profecta  ad  circumferentiam 
vergunt;  liquet  per  se  de  ossibus  mixtis  hoc  me  intelligi  non  velle.  — Unius  cujus- 
que  directionis  series  segminum  investiganda  est,  ut  luculenta  singularum  partium 
cohaerentiae  profluat  imago.  — 

Segminum  microscopio  submissorum  infuso  pauxillo  olei  olivarum  puri  cla- 
riorem et  dilucidiorem  praestari  adspcctum  quam  aqua  ingesta  vidi.  — 

§ & 

Antiquiores  in  ossium  structuram  inquirentes  auctores , prout  fibras  conspi- 
ciebant vel  oculo  inermi  aut  instrumentis  parum  ajjtis  armato  manifesti  quid  percipere 
poterant , hypotheses  sibi  struere  contenti  erant  convenientes , quae  egregii  quidem 
eorum  ingenii  documenta  sunt  atque  omnes  aliquid  lucis  afferunt,  quae  tamen,  cum 
non  in  recta,  quam  natura  monstrat,  via  collectae  sint,  strenuae  veritatis  laudem  vix 
merentur. 

De  hoc  potissimum  jam  dudum  in  utramque  partem  disputatum  est,  nu;;t 
structura  ossium  fibrosa  esset,  an  lamellosa,  an  denique  cellulosa,  reticularis:  qua  de 
re  quomodo  singuli  sententias  suas  in  medium  protulerint,  aptum  hunc  iocuin  recen- 
situ esse  puto. 

Fibrosae  structurae  primus  jus  vindicat  MaJpiglii:  docet  enim  insignis  ille  in 
anatome  vir*),  ossa  ex  diversis  fibrarum  solidissimarum  stratis  componi  diversamque 


Traet,  dc  anatome  plantarum,  Pag.  5G. 

omnino  pro  differentia  ossis  texturam  habere  } has  fibras  modo  iatas  integrasque  lami- 
nas, modo  abruptas  squamulas,  modo  solitaria  filamenta  constituere,  omnesque  has  in 
universum  sic  cohaerere,  ut  alibi  duram  ct  solidam,  alibi  spongiosam  ct  raram  sub- 
stantiam efficiant 5 laminas  et  strata,  quo  magis  superficialia  sint,  eo  solidiora,  quo 
profundiora,  eo  magis  esse  spongiosa}  fibras  vero,  uti  in  ossibus -cranii  praesertim 
eluceat,  non  ubique  directione  parallela  uti,  sed  huc  illuc  ramos  emittere,  quibus 
rete  quoddam  libro  arborum  simile  conformetur,  cujus  interstitia  et  filamenta  succo 
osseo  compleantur}  strata  fibrarum  diuturna  maceratione  solvi  posse.  — Dolendnm 
est,  quod,  an  Malpiglii  ossa  ad  observationes  suas  peculiari  modo  praeparaverit,  nec- 
ne, assertum  non  invenimus } aliquid  tamen  veri  sententiae  ejus  subesse  , negari  ne- 
quit: comparationem  enim  illam  texturae  singulorum  stratorum  cum  libro  arborum 
factam  certe,  quatenus  ad  primum  intuitum,  haud  ite  absonam  esse,  postea  videbimus. 

§.  1(1.  _♦ 

Clopton  Havcrs *)  reticularem  fibrarum  connexionem  rejicit,  sed  recto  ut  plu- 
rimum itinere  eas  decurrere  confirmat : exteriores  ossa  longa  tota  circumire  atque  in 
laminas  sibi  invicem  superstratas  compangi}  medias  et  intimas  iu  extremitatibus  ossis 
a recta  decussantes  et  irregulari  modo  diffusas  substantiam  spongiosam  construere} 
in  reliquis  vero  ossibus  aut  solidis  aut  exiguo  cavo  praeditis  fibras  statim  vario  modo 
dispergi.  Hanc  opinionem  non  ex  perscrutatione  ossium  accurata  profectam  sed  ma- 
ximam partem  arbitrariam  esse,  nemo  certe  non  credet , qui  paullo  diligentius  in  rem 
inquisiverit. 

§•  17-  . 

Sunt  etiam  de  recentioribus  scriptoribus  clarissimi,  qui  structurae  fibrosae  par- 
tes sequuntur.  Bicliat**)  systematis  ossei  structuram  minus  diligenter  quam  cetero- 
rum pertractat}  fibrosae  tamen  structurae  addictus  est,  auctoris  paullo  superius  memo- 
rati in  universum  arbitria  sequutus.  Non  secus  Mcckel***)  non  multum  contulit  ad 
histologiam  harum  partium  eruendam.  Ah  his  non  multum  diversus  est  Autenriellrj*) , 
qui  ossa  tela  cellulosa  filamentosa  constare  putat,  cujus  singulae  fibrae  terra  ossea 
incrustatae  sint. 

Fusius  aliquantulum  de  fabrica  ossium  actum  invenimus  ab  1.  limoni  tt}  5 is 
Bichatii  et  Meekelii  praecipue  sententiis  nititur:  fibras  elementa  ossium  credit  subti- 


‘)  Osteologia  nova.  Pag.  35. 

**)  Handb.  der  allgem,  Anutoniie.  2r  Thl.  Ite  Abiti, 

Handb.  der  menschlichen  Anatoroic.  T.  1. 

-{-)  Handb.  der  empiriseben  mcnschl.  Pbysiologic.  T.  IU.  Pag.  359. 
ii>  Physiol.  systemati»  ossium  spec.  I.  Pag.  19. 

lissima,  quae,,  quamvis  homogeneae,  diversa  et  peculiari  ratione  collocatae  diversam 
compagem  efficiant  5 servare  istas  certam  quandam  et  principalem  ab  integra  ossis  con- 
figuratione pendentem  directionem  5 neque  singulas  per  totum  os  continue  protendi, 
sed  crebro  confluentes  et  semet  decussantes,  loculos  inter  se  relinquere  variae  ca- 
pacitatis 5 cumque  ad  latitudinem  subinde  positae  essent,  lamellulas  quoque  varias, 
inconditas  , dicta  interstitia  occludentes  formari  5 nasci  deinde  pro  fibrarum  lamella- 
rumque coagmentatione  modo  densiori,  adstrictiori,  modo  rariori  binas  illas  substan- 
tiae ossium  modificationes , cellulosam  nempe  el  compactam.  Sic  ossium  textum  te- 
lae fibrosae  metamorpbosin  vocat. 

Attamen  et  haec  disquisitio  profundiorem  in  rem  nostram  penetrationem  vix 
declarat,  neque  observationibus  microscopicis  originem  debere  videtur. 

§.  18. 

Memorato  dignam  proponit  Gagliardi*)  sententiam,  quam  cx  C.  I.  Hackner 
diss.  de  ossium  structura  et  nsu.  1755.  Pag.  11.  decerptam  ob  singularitatem  suam 
non  dubito  pronuntiare.  Gagliardi  externas  ossium  laminas  vocat  squamulas  seu 
bracteas,  variam  figuram  juxta  componendorum  ossium  diversitatem  ac  indigentiam 
obtinentes.  Has  vero  e duplici  materie  constructas  autumat:  videlicet  cx  nervosis  fila- 
mentis expansis,  nec  non  etiam  ex  concrescibili  quodam  succo,  gypseam  habente  natu- 
ram , cujus  benejicio  dicta  filamenta  connectantur,  simulae  in  laminas  commutentur.  Prae- 
terea dicta  filamenta  juxta  ossium  varietatem  diversimode  sita  sunt  5 namque  in  cranio  ra- 
diorum more  propagantur,  in  femore  quasi  parallele  extenduntur.  Ut  vero  natura  validius 
tenaciusque  has  osseas  bracteas  formaret,  eas  quibusdam  ossiculis  tanquam  totidem  clavi- 
culis transfixit.  Hi  claviculi  diversa  configuratione  inter  se  differunt,  eosque  modo  longos, 
modo  breves,  rectos,  curvos,  uncorum  instar  inclinatos  et  fasciarum  in  modum  contortos 
depingit.  Verosimilc  tamen  videtur,  esse  cos  productiones  sive  appendiculas  filamento- 
rum laminas  componentium  ac  simul  quasi  in  fasciculum  constrictos  praedictoque 
concrescibili  ac  ossescente  succo  obductos.  Hi  claviculi  ita  lamellas  osseas  perforant, 
ut  quaelibet  ipsarum,  exceptis  superficialibus,  non  solum  a propriis  i.  e.  ab  his,  qui 
ibi  solum  x-adicati  sunt,  verum  etiam  ab  internarum  lamellularum  claviculis  constrin- 
gatur. Superficiales  laminae  vel  propriis  claviculis  destitutae  sunt,  vel,  si  quos  ha- 
bent, ii  inverso  ordine  et  ab  exteimis  laminis  versus  interiores  bracteas  infixi  erunt. 
Hoc  ipsum  vero  non  sine  sontica  causa  fieri  putat,  cum  ingens  incommodum  ex  vel- 
licatione periostei  continua,  si  ultra  superficiem  dicti  claviculi  extenderetur,  resultaret. 
Internam  ossium  substantiam  cx  quam  plurimis  lamellarum  speciebus  constare  porro 
asserit,  quas  inter  tres  species  primarias  numerat:  primam  corrugatarum,  secundam 
perforatarum  seu  cribriformium , tertiam  meditullio  proximam  reticulatarum  lamella- 
rum nomine  salutat. 


) Ana  tomo  ossium, 

§•  19 

Reichcl*),  Duliamcl**),  dc  la  Sone***),  Alb.  Hallerf)  ad  structuram 
ossium  fibrosam  et  fibris  connexis  lamellosam  plus  minus  nomina  profitentur. 

Medie  i ff)  denique,  qui  ossa  acidis  macerata  observavit,  lamellas  osseas  ad- 
sumit,  quae,  licet  non  magnae  lataequc  sint,  neque  se  invicem  plane  obtegant,  tamen 
passiin  stratis  majoribus  irregularibus  solvantur,  passim  squamulas  variae  configu- 
rationis emittant,  quae  omnes  superne  in  acutum  concurrere  atque  sic  proxime 
superioribus  adfigi  vidit.  Et  in  interioribus  hanc  formationem  inveniri,  sed  laminas 
ibi  petalorum  floris  adspcctum  praebere  dicit,  quae  in  co  sint,  ut  explicentur;  acidis 
ct  validioribus  et  diutius  applicatis  texturam  apparere  bombycinam.  Ceterum  in  va- 
riis  ossibus  variisque  animalium  generibus  varium  numeravit  stratorum  illorum  nu- 
merum, quorum  extremum  semper  tenuissimum,  pellucidum,  facile  conscinden- 
dum atque  a subsito  solvendum,  interiora  vero  firmiora , crassiora,  minus  pellucida 
atque  proxime  appositis  tenacius  adnata  esso  narrat;  hacc  strata  in  alias  lami- 
nas amplius  findi  vix  posse;  substantiam  vero  stratis  subjectam  c fasciculis  fibra- 
rum densarum,  tortarum  constare  intimamque  reticulatam  spongiosamque  appa- 
rere. Ex  bis  concludit:  1)  parietes  ossis  aut  totos  aut  partitu  tantummodo  e laminis 
compositos  esse;  2)  corticem  ossium  structura  lamellosa  praeditorum  facilius  quam 
substantiam  interiorem  in  laminas  findi  posse;  5)  laminas  aut  tela  cellulosa  aut  fibris 
intermediis  aut  immediate  tantum  cohaerere;  4)  laminas  nonnullorum  ossium  fibris, 
aliorum  substantia  cellulari  constare;  5)  substantiam  non  lamellosam  textu  fibroso 
densoque  vel  ramoso  magis  quam  vere  cellulari  ct  lamelloso  compositam  esse ; 6)  sem- 
per tamen  substantiam  spongiosam  praesto  esse,  quae  et  cavum  medullare  teneat  et 
extremitates  ossium  compleat. 

§•  20. 

Postremo  Bcrzeliusfft),  qui  de  ossium  compositione  eruenda  optime  me- 
ritus est,  structurae  fibrosae  nomen  dat,  camquc  experimento  imprimis  collustrare  vult, 
quod,  cum  alio  nomine  memoratu  dignum  sit,  hic  praetermittere  non  possum.  Os 
femoris  bovinum , acido  muriatico  partibus  mineralibus  maximam  pariem  liberatum, 
per  duodecim  horas  in  fornace  digerendum  curavit,  ut  in  gelatinain  abiret;  qua  par- 


*)  Diss.  de  ossium  ortu  et  structura. 

**)  cf.  Histoirc  de  1' Acadcmie  roy,  dc  scicnces  etc.  an.  1741. 

**’)  ibid.  an.  I7ul. 

•}•)  cf.  Opera  minora.  Comp.  adnotatt,  dc  format,  oss. 

•}•■}-)  Opuscoli  scientifici  ili  Bologna.  T,  11.  p.  Oo.  cf.  Mecltcls  Arcbiv  fur  Pliysiol.  T.  XII. 
Pag.  Siii. 

■}•■}•■{•)  cf.  Gclilens  Journal  fur  CLcmie  und  Physils  T.  111.  Pag.C.  Cliemische  Analyse  der  Knochcn. 

tim  soluta  superficies  ossis  massa  tomentosa  tenerrima  obducta  apparuit,  quae  micro- 
scopio  adspecta  subtilissima  vascula  sanguifera  repraesentavit.  Remoto  dein  hoc  su- 
perindumento textus  manifestus  fuit  fibrosus : fibrae  fasciculis  latioribus  angustiori- 
busve  separandae  lamellas  constituebant. 

§.  21. 

Jam  vero  omnium  lamellosam  et  fibrosam  structurae  ossium  rationem  statuen- 
tium sententias  attulisse  milii  videor,  qui  singulare  aliquid  atque  inauditum  antea  ex- 
hibuerunt 5 plurium  mentionem  facere  supersedeo,  partim  cum  metus  sit,  ne  fastidium 
lectoris  benevoli  moveam  finesque  dissertatiunculae  transiliam,  partim  cum  insigne 
niliil  habeant,  neque  ab  illis  multum  abhorrens.  Intelligitur  tamen,  quantum  videtur, 
structuram  mere  fihrosam  fere  nullum  habere  adsectatorcin,  sed  plurimos  de  lamellosa 
fibris  inter  se  conjunctis  exorta  convenire. 

Soinmering*)  nec  fibrosam,  nec  lamellosam,  nec  cellularem  universim  concedit 
structuram,  sed  substantiam,  modo  subtilius  investigetur,  exceptis  dentibus  et  ossibus, 
quae  labyrinthum  circumdent,  ejusdem  uhiquc  generis  conditionisque,  neque  nisi  in 
ratione,  qua  minutissimae  particulae  ad  totum  os  congressae  sint,  diversitatem  esse: 
id  est,  massam  quidem  ossium,  neque  tamen  fonnam*per  totum  corpus  eandem  esse 
- dicit.  — 

§.  22. 

Prioris  temporis  auctoribus,  quos  pronuntiavimus,  aut  pro  structura  fibrosa 
aut  pro  lamellosa  aut  pro  utraqne  militantibus,  ili.  Scarpa**)  primus  et  fibras  et  la- 
minas rejiciens,  utpote  partes  os  constituentes,  mere  reticulatum  et  cellulosum,  reti 
tamen  ex  fibris  et  laminis  constructo,  textum  confirmavit,  quem  observationibus  cum 
in  ossibus,  quae  etiamnum  in  evolutione  versabantur,  tum'  in  illis,  quae  acidis  tra- 
ctata erant,  institutis  eruit.  Egregium  tamen  hunc  commentarium  compilare  et  lon- 
gum est  et  locus  hic  parum  aptus,  praesertim  cum  posthac  multa  inde  lata  saepius 
futura  sit  repetendi  occasio. 

Bohiner***)  ejusdem  sententiae  esse  dicitur , attamen  non  contigit  mihi  * ut 
ejus  librum  acciperem. 

Kemmef)  reticularem  ossium  structuram  sc  putare  obiter  asserit. 


) Vom  Bauc  der  Knoclicu  and  Knorpcl. 

"*)  Commentar,  de  penitiori  ossium  structura. 

“**)  Instituit,  ostcologicae. 

Z-vveifcl  und  Erinnerungen  wider  die  Lebre  ion  der  Kraabrung  fcslcr  Tbcilr. 

Speranzam*)  quoque  Scarpae  rem  nominatim  contra  Medici  oppositiones  ge- 
sissc  Webcr**)  affert,  sed  et  hanc  tractationem  me  fugisse  doleo. 

I.  Howsliip***)  ex  indagationibus  suis,  quas  in  ossibus  substantia  animali 
privatis  operose  admodum  fecit,  Scarpae  adsentitur}  neque  tamen  de  penitiori  ossium 
structura  insigne  quid  nobiscum  communicat,  id  quod  in  ossibus  tali  modo  mutatis 
vix  fieri  q)osse  facile  credo.  Picturae  opusculo  ejus  adnexae  non  fideliter  ad  naturam 
expressae  videntur.  Ad  graviores  ejus  de  aliis  in  osse  processibus  observationes 
alio  loco  provocabitur. 

Burdacbf)  denique  substantiam  ossium  telae  cellulosae  mctamorpliosin  esse 
talemque  textu  suo  probari  censet. 


§.  25. 

Penitiorem  ossium  structuram  disquirentibus  haccce  arbitror  consideranda  esse: 

1)  Cartilaginis  formam  ossis  constituentis 

a)  quacnain  sint  partes  simplicissimae  5 

1»)  quales  sint,  quoque  modo  constructae  5 

c)  qua  ratione  inter  se  conjunctae,  ut  totum  os  construant. 

2)  Quo  pacto  terra  ossea  cum  cartilagine  consociata  sit 

5)  Quali  in  apparatu  collocatae  sint  partes,  quibus  nutritio  ossis  mandata  est. : 

a)  vasa  sangifera; 

b)  periosteum; 

c)  medulla. 

§.  24. 

1)  De  cartilagine  ossium, 

a)  De  simplicissimis  ejus  partibus. 

Ossa  acido  muriatico  diluto  substantia  minerali  orbata  atque  ita  tractata,  ut 
supra  descripsi,  cum  oculo  inermi  intuemur,  vel  splendidissima  luce  et  tenuissimis 
segmentis  nihil  iu  conspectum  venit,  nisi  massa  incondita,  maculis  obscuris,  ostio- 
lis aliisque  rebus  inter  se  non  dignoscendis  turbata.  Vitro  parum  amplificanti 
adspicicntibus  textus  apparet  rudis,  fibrillis  subtilissimis  praeter  certam  regu- 
lam complicatis  effectus,  ita  ut  lanae  bombycinae,  qualem  Scarpa  adsumit,  quodam- 
modo speciem  referat.  Idcirco  omnium  primum  exigitur,  ut  microscopiis  validis  ne- 


’)  cf.  Omodei  annali  universali  di  medicina  com  nilati.  Aoi,  XI.  cl  XII. 

”)  1.  c.  Pag'.  322. 

”*)  Beobachlungen  iiber  den  gesunden  und  krankhaftcn  Bau  dcrKnoclicn.  Lcbers,  v.Cerutti. 
•{•)  Knry clopiidic  der  Heitvrissenschaften.  T,  11,  P.  {557. 

cessarium  amplificationis  gradum  eoncedentibus  utamur.  Quibus  cum  initio  segmen- 
ta ossis  petrosi  Immani  subdidissem  de  superficie  abscissa,  substantiam  quidem  vidi 
striis  majoribus  luculenter  distinctis,  minoribus  vero  minus  notabilibus  insignem, 
certum  tamen  earnm  ordinem  explanare  non  valui.  Facta  dein  sectura  transver- 
sali manifestior  jam  visa  est  quadamtenus  striarum  dispositio.  Apparebant  enim 
passim  circuli  certis  limitibus  circumscripti,  luce  permeati,  quos  regulari  or- 
dine concentrico  striae  illae  circuibant,  ita  tamen  ut,  quo  longius  a centro  dista- 
rent, eo  minus  ordinem  obseryard  atque  cum  vicini  circuli  striis  confusae  vide- 
rentur. Verum  sive  equidem  microscopio  recte  utendi  parum  peritus  fui?  sive  os 
petrosum  irregulari  sua  forma  observationibus  minus  aptum  est,  claram  rei  imaginem 
inde  nactus  non  sum.  Quapropter  ossa  longa,  regulariori  omnino  configuratione  prae- 
stantia, in  disquisitionem  vocare  magis  e re  fore  existimavi.  Neque  re  vera  irrita 
fuit  haec  spes  } etenim  licet  segmentis  longitudinalibus , axi  ossis  paralellis  non  mul- 
tum proficerem,  transversalia  imprimis  et  radialia  luculentiorem  diligenter  in  tuenti  ad- 
spectum  praebebant.  In  transversalibus  circuli  illi  supra  memorati  modo  majores 
modo  minores  aderant,  uno  latere  umbra  circumscripta  obscurato,  altero  autem  luce 
clariori  insignito  ostiorum  speciem  referentes  manifestam  (Fig.  1.  a.  a.  a.  a.).  Cir- 
cumdati erant  striis  illis  concentricis  (Fig.  1.  b.b.b.),  mirum  in  modum  subtilibus, 
densis  summopere,  quarum  terminos  pro  magnitudine  circuli  plus  minus  remotos  di- 
stinguere licebat.  Clarissima  luce  visuque  acutissimo  adhibitis  striulas  eximie  breves 
ali  una  linea  concentrica  ad  alteram  radiato  ordine  proficisci  videbam  (Fig.  5.).  Re- 
liquum spatium,  ubi  circuli  concentrici  non  erant,  striae  complebant  eodem  modo  com- 
paratae, parallele  sibi  invicem  tali  ratione  adstratac,  ut,  quo  illae  ostium  minoris  am- 
bitus circummeabant  ordine  concentrico,  ita  totum  os  ambire  viderentur  (Fig.  2.).  In- 
terdum stratorum  concentricorum  compagem  cylindraceam  alter  circunulat^concentri- 
cus  stratorum  ordo  (Fig.  3.).  Massa  haec  lineis  obscurioribus  passim  interrupta  erat, 
quas  ramose  dimanantes  vasorum  sanguiferorum  ramulos  minimos  agnovi.  Ostia  non 
ubique  strenue  circularem  ambitum  ostendunt,  sed  ovalarem  subinde , quin  etiam  ta- 
lem, qualis  eonfluxis  duobus  rotundis  oritur  (Fig.  1.  c.).  Qualiscunque  vero  ostio- 
rum forma  erat,  lineae  semper  parallelae  circumjectae  erant. 

Serie  talium  segmentorum  proxime  sibi  adsitorum  eodem  modo  investigata, 
collatisque  eorum  imaginibus,  ostiis  per  totum  os  continuis  canales  formari  probatum 
est,  quos  in  secturis  radiatis  clarius  mox  dilucescere  vidi.  In  his  enim  striae  itidem 
.subtilissimae  ct  confertae  et  parallelo  ordine  dispositae  per  longitudinem  ossis  cur- 
runt (Fig.  4.),  ita  ut  massam  aequalem  regulariter  striatam  referant.  Haec  massa  tra- 
ctibus passim  lucidioribus  pertransitur , qui  hic  ampliores  illic  angustiores  ct  adipe, 
quem  continent  splendentes  canales  illos  (Fig.  4.  a.  a.  a.  a.)  constituunt,  de  quibus 
pauiio  superius  senno  fuit,  ad  medullam  per  substantiam  ossis  vehendam  haud  dubie 
destinatos.  Horum  canalium  interdum  duo  contigui  atque  tam  propinqui  sunt,  ut 
perscissi  ostia  illa  x formia  (Fig.  1.  c.)  efficiant,  et,  cum  aeque  atque  illi  lineis  pa- 
rallelis cincti  sint,  in  unum  coaliti  videantur.  Et  hic  strias  longitudinales  liueoiis 

brevissimis  distentas  visus  acutus  discernere  potest.  Ramuli  tenerrimi  vasorum  san- 
guiferorum  ubique  diffunduntur. 

Segmina  directioni  ossis  parallela  luculenti  nihil  demonstrabant,  cum  vel  ac- 
curatissima encheircsi  vitandum  non  sit,  quo  minus  substantia  ossis  tali  ratione  irre- 
gulariter  scindatur. 

§.  25. 

Concentricum  praecipue  circa  ostia  striarum  ordinem  cum  secturae  transver- 
sales tam  eximie  probassent  et  radiales  striis  longitudinalibus  parallelis  manifeste 
conspicuis  confirmassent,  conjectura  reapse  in  me  progigneretur  nccesse  erat,  concen- 
tricum circulorum  ordinem  per  totum  os  continuatum  strata  totidem  concentrica  te- 
nuissima, canales  circumeuntia,  quam  proxime  sibi  invicem  applicata  constituere.  — 
Et  jam  quidem  simplicissimas  ossis  partes  invenisse  milii  videbar,  dummodo  eo  per- 
venissem, ut  strata  liaec  separatim  ob  oculos  ponere  atque  ulterius  indagare  possem. 
Et  re  vera,  postquam  multa  hanc  ob  causam  pericula  feci,  contigit  milii  esse  tam  fe- 
lici, cui  casus  viam  monstraret.  Ab  osse  enim  maxillae  inferioris,  quod  acido  mu- 
riatico tractatum  et  cx  longiori  jam  tempore  in  aqua  versatum  macerationem  quadam- 
tenus jam  perpessum  erat,  quum  volsella  temere  tangerem,  lamellula  soluta  est  tenuis- 
sima, quae,  modo  cauta  manu  egi,  a magna  superficiei  ossis  parte  detrahi  quibat  atque 
sine  dubio  a toto  osse  separari  potuisset,  si  quidem  propter  egregiam  teneritatem  non 
tam  facile  dirupta  esset.  Sic  modo  in  certam  viam  perductus  et  alteram  conatus  sum 
solvere  et  ceteras  substratas,  quod  aeque  prospero  atque  in  extrema  successu  per- 
actum est.  — 

Iu  ossibus  dcin  longis  idem  experimentum  faciens  idem  expertus  sum  5 non 
secus  de  phalangibus  (Fig.  6.),  de  osse  petroso,  de  ossibus  cranii,  de  costis  lamellulae 
detiahi  poterant.  Notandum  est,  lamellas,  quo  profundius  in  osse  sitae  sunt,  eo  cras- 
siores difficiliusqne  solvendas  esse  5 cujus  rei  terrae  osseae  liic  nondum  plane  adem- 
tae atque  lamellas  deusius  conjungenti  culpam  tribuo. 

§•  26. 

Quae  cum  ita  essent,  simplicissimas  cartilaginis  os  constituentis  partes  lamel- 
las esse  idcoque  textum  ossium  re  vera  lamellosum  nominari  posse  persuasionem 
mihi  imbui.  Quatenus  haec  mea  contentio,  quae,  postquam  diligentissimae  strenuac- 
que  virorum  probata  circa  hujusmodi  indagationes  fide  insignium  observata  aliud  pro- 
didere, audacitatis  cujusdam  speciem  induere  videtur,  non  ita  magno  ab  illis  spatio 
distet,  ubi  rem  ulterius  contemplati  fuerimus,  manifestum  lore  credo. 

Medici,  cujus  sententiam  supra  retuli,  simile  quid  observationibus  suis  dete- 
xit, co  tamen  discrepare  videtur,  quod  stratorum  in  singulis  singulorum  animalium 
ossibus  varium  ccrtumquc  numerum  declarat,  neque  unum  alteri  par  esse,  quin  etiam 
intimum  alia  prorsus  configuratione  uti  affirmat,  id  quod  cum  macerationi  ossium  per 

acida  non  sufficienti,  tum  minus  felici  observationi  imputandum  esse  reor.  Equidem 
ubique  aequalis  roboris  conditionisque  conspexi  lamellas  atque  cancellos  (Fig.  5.)  sub- 
stantiae cellularis  filamentaque  ossea  substantiae  reticulatae  plane  cum  substantia  com- 
pacta convenire  et  aeque  atque  banc  lamellis  ejusdem  generis  composita  esse,  cer- 
tum me  feci,  adeo  ut  praeclari  Sommeringii  vocem  jam  supra  memoratam  ,,die  Kno- 
cben  sind  liberali  cincrlei  und  von  gleichcm  Kornea  et  „die  Masse,  aber  nicht  die 
Gestalt  der  Knochen  ist  durcb  den  ganzen  Korpcr  diesclbe<f  justam  in  universum  et 
naturae  convenientem  existimem.  Excipio  de  hac  regula  et  ego  dentes,  in  quibus 
structuram  plane  diversam  animadverti  et  forsitan  quoque  ossa,  quae  labyrinthum 
circumdant,  quorum  tamen  destitutus  fui  examine. 

§.  27. 

b)  Quomodo  constructae  sint  simplicissimae  ossium  partes. 

Lamellas  saepius  jam  dictas  tenuissimas  prorsusque  pellucidas  ubi  absque  mi- 
croscopio  conspexeris,  tela  in  oculos  cadit  simplicissima , omnibus  partibus  aequalis, 
in  qua  neque  fibras,  neque  cellulas,  neque  aliud  quid  distinguere  licet.  Magno  au- 
tem ampliationis  gradu  acieque  visus  majori  utens  puncta  ubique  obscura  contempla- 
bar (Fig.  6.),  formam,  uti  videbatur  trigonam,  angulis  tamen  obtusis,  referentia,  ae- 
quali per  totam  lamellam  densitate  et  frequentia  collocata,  ambitum  magnopere  exi- 
guum habentia,  luculentis  tamen  limitibus  discreta.  Haec  puncta  ad  lineolas  illas 
radiatas,  quas  concentricos  circa  ostia  circulos  (Fig.  5.)  et  strias  longitudinales  (Fig. 
4.)  conjungere  descripsi,  quodammodo  referenda  esse  statim  in  mentem  venit;  et 
omnino  collatis  conferendis  puncta  ista  lineolarum  terminos  ponere  enucleavi. 

Puncta  ostiolornm  speciem  praestant  et  lineolae  non  solidae  sunt,  sed  exca- 
vatae, ita  ut  canaliculos  brevissimos  telam  simplicem  permeantes  efficere,  et  lamellae 
singulae  sexcentis  perforatae  videantur  ostiolis,  oculi  inermi  nullo  modo  cernendis  at- 
que cum  foraminulis,  quae  in  superficie  ossis  observatu  veniunt,  admodum  quidem 
parvis,  sed  facile  et  oculo  inermi  visibilibus  neutiquam  commutandis.  — 

Canaliculi  quali  ordine  dispositi  sint,  eruere  mihi  non  contigit,  omnes  tamen 
horizontali  itinere  telam  percurrere  ex  conspectu  liquet  (Fig.  6.).  Omnes  mihi  ae- 
quali magnitudine  et  amplitudine*csse  visi  sunt,  et  in  variis  ossibus  aeque  nullum  hoc 
nomine  discrimen  apparuit  atque  in  variis  variorum  ossium  partibus. 

■ Verum  enim  vero,  ut  oculis  distincta  satis  se  offerant  puncta,  laminas  tenuissi- 
mas vereque,  quantum  manibus  nostris  fieri  potest,  simplices  microscopio  subjici  opor- 
tet ; modo  enim  crassiores  fuerint,  vel  acutissimus  oculus  nihil  discernere  valet.  — 
Puncta  et  strias , de  quibus  nemo  hucusque , quod  sciam  , verba  fecit , re  vera  con- 
spici posse,  neque  opinionem  praejudicatam  me  fefellisse,  inde  persuasum  mihi  est, 
quod  et  ili.  Prof.  Purhinje , fidissimus  certe  observator,  talia  se  conspexisse  testatus 
est,  qualia  ego  descripsi.  Mensiones  micrometrae  simplicissimarum  lamellarum 
crassiticm  esse  exhibuerunt;  eadem  canaliculorum  longitudo  est. 

§.  28. 

c)  Quomodo  simplicissimae  ossis  partes  inter  se  conjuhctae  sint. 

Lamellis  tenuissimis  diaphyseon  saltem  ossium  longorum  sicut  magnum  ca- 
vum medullare,  ita  et  canales,  qui  medullam  gerunt,  concentrice  stratis  cingi  jam  su- 
pra dictum  est.  In  his  omnino  ordo  observatur  maxime  regularis:  etenim  concentrica 
strata  canales  medullares  ad  certum  usque  terminum  ambiunt;  quod  vero  superest 
spatii  partim  concentrico  circa  cavum  medullare  stratorum  ordine  completur;  par- 
tin  interstitia  singulorum,  ut  ita  dicam , circa  canales  medullares  cylindrorum  stratis, 
recta  via  per  longitudinem  ossis  decurrentibus,  repleri  videntur;  suspicor  tamen  ct 
has  laminas  curvas  esse,  qua  in  re  discernenda  microscopium  nos  linquit,  easque  ca- 
vum medullare  concentrico  ordine  ita  circumcurrere , ut  continuitas  earum  nonnisi 
cylindris  illis  circa  canales  medullares  collocatis  interrupta  sit.  (Fig.  I.). 

Lamellarum  in  epiphysibus  difficilius  est  ordinem  eruere;  tamen  in  superficie 
earum  ut  in  ea  in  universum  ossium  spongiosorum  et  in  cancellis  substantiae  spon- 
giosae itidem  strata  vidi  parallele  sibi  invicem  applicata.  Sic  stratis  luculenter  per 
latitudinem  ossis  parallelis  utuntnr  quoque  ossa  cranii  lata;  contra  in  osse  maxillae 
inferioris,  in  phalangibus  concentrica  conspiciuntur;  iisdem  et  filamenta  substantiae 
reticularis  praedita  esse  verosimile  fit.  In  ossibus  forma  plane  irregulari  instructis, 
quale  e.  g.  os  petrosnm,  fieri  vix  potest,  ut  certum  feratur  judicium ; eodem  modo 
processus  ossium,  tubera  aliaeque  partes,  quae  insertioni  partium  mollium  inserviunt, 
certum  hoc  nomine  recensum  non  admittunt.  Perpulchrum  processus  styloideus  os- 
sis temporum  adspectum  praebet  et  cum  ossibus  cylindraceis  plane  congruentem. 

Attamen  allata  sufficere  arbitror,  quae  jus  mihi  tribuant,  ut  regulam  quandam 
universim  statuendam  proponere  possim;  censeo  ergo,  quae  forma  tereti  utuntur  ossa 
et  peculiares  ossium  partes,  concentrico  circa  axem , lata  vero  parallelo  cum  planitie 

media  lamellarum  ordine  excellere. 

\ 

§.  29. 

Restat,  ut,  qnomodo  singulae  inter  se  compactae  sint  lamellae,  describam. 
Segmenta  ossis  transversalia  cum  inspicerem,  primo  quidem  intuitu  lineolas  illas  ra- 
diatas continuo  per  circulos  concentricos  tractu  meare,  ideoqne  canaliculos  totam  cir- 
culorum concentricorum  compagem  perforare  opinabar.  Accuratior  autem  inquisitio 
easdem  ab  una  tantummodo  lamella  ad  proximam  transire,  neque  cum  proxime  adsi- 
tis cohaerere  docuit.  Unde  sequitur,  ut  unaquaeque  lamella  separatam  per  se 
totamque  ossis  partem  constituat,  omnesque  non  peculiari  apparatu  conjunctae,  sed 
contiguae  tantum  ct  nonnisi  approximatione  sola  compactae  sint. 

Claviculos  Gagliardi,  quos  supra  (§.  18.)  descripsi,  singulas  ossis  bracteas  et 
squamulas  connectentcs,  situs  saltem  eorum  et  muneris  respectu  habito,  cum  canali- 

culis  meis  analogiam  quandam  fortasse  praestare  crediderim ; est  vero  ejus  theoria 
tam  imperfecte  et  ahscure  delineata  tamquc  sententiis  obsurdis  confusa , ut  omnino 
fieri  vix  possit,  ut  strenuam  inde  comparationem  lucremur. 

§.  30. 

i 

Lamellosam  ossium  structuram,  quam  in  homine  cxistere  plurimi  negant,  Cal- 
dani*)  primus  in  bove  manifestam  esse,  extra  omnem  dubitationem  posuit;  ibique 
et  oculo  inermi  lamellarum  concentrica  dispositio  facile  cerni  potest.  Medici**)  in 
multis  omnium  fere  animalium  vertebratorum  classibus:  e mammalibus  in  sue,  fele, 
cane,  lepore,  simia,  asino,  equo;  ex  avibus  in  grue,  falcone,  gallina,  falcinello 
pygmaeo;  ex  amphibiis  in  rana;  e piscibus  in  scombro  thynno  laminas  modo  cras- 
siores modo  tjpnuiores  solvere  se  potuisse  pro  certo  affirmat. 

Quae  cum  ita  sint,  cur  naturam,  quam  ubique  simplicitatis  summae  et  aequa- 
litatis, praecipue  in  textu  singulorum  organorum  insignis,  fidissimam  admiramur  ad- 
sectatricem,  quam  organismi  animalis  fabricam,  nisi  peculiari  quadam  vitae  ratione 
peculiaris  exigitur  apparatus,  ubique  secundum  eundem  typum  struxisse  videmus, 
cur,  inquam,  naturam  in  struendo  textu  ossium,  quae  munere  suo  reliquisque 
rationibus  in  omnibus  animalium  classibus  congruunt,  exlegem  evasisse  credamus? 

Quod  cl.  Weber***)  objicit,  ossium  videlicet  maceratorum  textum  lamellosum 
nihil  facere  ad  structuram  lamellosam  confirmandam , quippe  quod  maceratione  ipsa 
textus  mutetur,  nullius  ponderis  esse  mihi  videtur.  Namque  partim  maceratio  non 
tamdiu  adhibenda  est , ut  re  vera  mutationem  luculentam  producat , partim 
et  alias  vias  ingredimur  ad  structuram  organorum  evolvendam,  multo  majori  texturam 
mutandi  vi  praeditas:  si  quidem,  ut  uno  exemplo  utar,  acida,  quae  insigni  vi  dele- 
trice valere  constat,  hunc  in  finem  adbibere  non  dubitamus,  quo  jure  propter  exiguam, 
quae  aqua  efficitur,  mutationem  observationes  tali  modo  institutas  falsas  nuncupare  ct 
rejicere  volumus,  quamdiu  aliam  ossa  ad  disquisitiones  nostras  praeparandi  viam 
ignoramus?  — 

Scarpa  aliique,  qui  reticularem  tantummodo  structuram  concedunt,  ossa  con- 
templati videntur  tota,  nec  vero  segmenta  tenuia  abscissa,  quae  sola  clarum  adspe- 
etum  praebere  posse  persuasum  habeo,  se  intuitos  esse  narrant;  id,  quod  egregiae, 
quae  commentario  Scarpae  additae  sunt,  picturae  quoque  demonstrant.  Microscopio- 
rmn  quoque  validorum  beneficio  destitutos  eos  fuisse  putaverim. 


*)  Memoire  sulla  struttura  della  osse  etc.  cf,  Pockels  Abhandlung  in  der  Isis.  1826.  Heft  11, 

”).  1.  c. 

”*)  I.  c.  Pag.  520. 

Liceat  mihi  hoc  loco  singulare  phaenomenon,  quod  Marxf)  in  lamellis  ossium 
bovinorum  conspexit,  communicare.  Detexit  scilicet,  cartilaginem  ex  ossibus  acido 
tractatis  relictam,  quia  ex  lamellis  permultis  tenuissimis  constet,  eandem  lucis  per- 
meantis mutationem  efficere,  quam  crystallos  nonnullos  parallelis  laminis  compositos: 
sic  certo  quodam  cartilaginis  situ  laetissimos  iridis  colores  apparere. 

§.  51. 

Priusquam  ad  alterum  propositum,  nempe  ad  rationem,  qua  terra  ossea  contenta 
sit,  exponendam  transeo , de  corpusculis  quibusdam,  quae  ili.  Purkinje  in  cartilagine 
ossium  detexit,  quorumque  a nemine  liucdum  mentionem  injectam  legi,  aliquid  di- 
cendum est.  — Qualia  enim  cunque  ossis  segmina  adspeximus , corpuscula  obviam 
facta  sunt  (Fig.  3.  a.  a.  a.  a.  a.  Fig.  4.)  singularia,  parva  quidem  sed  terminis  illis 
canaliculorum  multo  majora,  oblonga,  ita  tamen,  ut  superne  et  inferne  paullulura 
attenuata  in  apices  decurrant,  qui  diversa  latera  spectant.  Ceterum  finibus  circum- 
scriptis instructa  et  ubique  in  omnibus  ossibus  omnibusque  ossis  partibus  , excepta 
fortasse  extrema  lamellula  (Fig.  6.),  ubi  plerumque  desiderabantur,  obvia  sunt,  hic 
majora  illic  minora,  densa,  frequentia,  x*ara,  passim  ad  rotundam  formam  magis  ac- 
cedentia 5 quin  etiam  semel  multa  vidi,  bestiolis  quibusdam  infusoriis  baud  absimilia : 
ex  corporibus  enim  plane  rotundis  lineola  parva  tanquam  cauda  prodibat.  — 

Certum  eorum  ordinem  definire  non  valui  5 videbantur  enim  inspersa  absque  ulla 
regula.  — ■ Mirandum  est,  quod  scriptorum  de  ossium  structura  nullus  ea  comme- 
morat, cum  satis  magna  sint  et  tam  manifeste  in  oculos  cadant,  ut  equidem  initio  ob- 
servationum mearum,  quamquam  microscopio  utendi  etiamnum  novus,  omnium  rerum 
prima  dignoverim.  Quapropter  neminem  adhuc  ea  vidisse,  nullo  modo  cogitari  po- 
test, sed,  cum  functio  eorum  non  liqueret,  praetermissa  sunt  et  fortuita  verosimiliter 
habita  et  flocci  aestimata.  Equidem  multa,  quid  haec  corpuscula  essent,  conjectura  vi, 
nec  tamen  contigit,  ut  plausilc  quid  de  usu  eorum  investigarem.  Guttulas  adipis  e 
substantia  ossis  crebro  propullulantes  iis  non  repraesentari , et  forma  singularis  et 
fines  accurate  circumscripti  et  tota  indoles  comprobat. 

Certe , modo  viris  doctrina  et  ingenio  me  superantibus  penitius  in  hanc  rem 
inquirere  placuerit,  distinctum  de  ea  judicium  accipiemus.  Notandum  est,  etiam  in 
ossibus  integris,  necdum  acido  tractatis  vestigia  eorum  licet  obscura  ct  nonnisi  oculis 
exercitatissimis  discerni  posse.  Facilius  dignoscuntur  in  segmentis  oleo  aethereo  Te- 
rebinthinae vel  tantum  oleo  Olivarum  puro  superfusis.  Num  in  ossibus  combustis 
sint,  dubito. 


•{■)  Ueber  dic  optischen  Eigensch.  «lerKnocbenblaUeliCB ; cf.  Oiiens  lsi$.  1826.  Heftii.  Pag,  1058 

§.  52. 

2.  Quo  pacto  terra  ossea  cum  cartilagine  consociata  sit. 

Substantiam  mineralem  neque  chemicam  cum  cartilagine  conjunctionem  inire, 
neque  in  cellulis  cartilaginis  in  os  abiturae  deponi,  supra  jam  monui,  ibique  ratio- 
nem, qua  in  cartilagine  contenta  sit,  paucis  attigi,  ita  ut  hoc  loco  luculentior  tan- 
tum fusiorque  exigatur  descriptio. 

Laminae  cartilaginis  quum  praeter  canaliculos  illos  solidam  massam  efficiant, 
strictissimequc  sibi  invicem  applicatae  sint,  cumque  omnia  loea,  ubi  cartilaginis 
continuitas  interrumpitur,  cavitates,  foramina,  cellulae,  canales,  certis  quibusdam 
organis,  medullae,  vasis  sanguiferis  sedem  dent,  canaliculos  illos  Calcariae  plios- 
phoricae  receptacula  esse,  maxime  arridet  mihi  sententia,  quam  sequentibus  probare 
studebo : 

1)  Ossa,  quamdiu  substantiae  terrenae  nondum  expertia  sunt,  sive  in  segmina, 
quam  potes,  tenuissima  discisseris,  sive  per  validissimum  microscopium  adspexeris, 
nec  puncta  mea  trigona,  quae  ostiola  esse  declaravi,  nec  radiatas  lineolas,  quibus 
canaliculorum  jus  vindicasse  mihi  videor,  alicubi  animadvertes,  nimirum  quia  terra 
alba  cartilaginis  interstitia  subtilissima  inferciens  pelluciditate  sua  privat. 

2)  Ossa  candefacta  et  substantia  organica  privata,  quamvis  formam  suam 
aliquantisper  servent,  facile  tamen  in  pulverem  solvuntur  subtilissimum,  quod  fieri 
vix  posse  opinor,  nisi  si  terra  subtilissima  itidem  substantiae  cartilagineae  interstitfa 
compleret.  Nam  si  majores  cellulae  vel  canales  terram  osseam  continerent , majores 
ex  combustione  particulae  restarent  necessc  erat. 

3)  Copiae  utriusque  substantiae  in  omnibus  totius  corporis  ossibus  singulis- 
que  eorum  partibus  eandem  fere  manere  ralioucm  Osteochemia  multis  experimentis 
declaravit.  Talis  autem  ratio,  si  massa  mineralis  non  aequalia  in  simplicissimis 
ossium  partibus  per  totum  systema  interstitia  obtineret,  sed  in  cellulis  aliisque  cavis 
majoribus  eollocata  esset,  omnino  locum  habere  nequiret. 

Hypothesin  bancce  de  receptaculis  substantiae  mineralis  latam  multis  impugnatio- 
nibus obnoxiam  fore  egomet  ipse  probe  intelligo.  At  vero  scriptores,  quos  legi,  aut 
nihil  de  bac  re  nobisenm  communicant , aut  sententias  afferunt  haud  facile  refellen- 
das. Sic  qui  fibras  terra  ossea  indtii  credunt,  reapse  falluntur,  cum,  quin  textus 
fibrosus  in  ossibus  non  existat,  omnem  putem  dubitationem  superare 5 qui  cellulis 
majoribus  terram  recipi  contendunt,  majori  etiam  in  errore  versantur:  elucet  enim, 
substantiae  mineralis  ita  multo  majorem  quam  cartilagineae  copiam  fore  et  pondus 
ossis  praeter  modum  auctum  iri  5 idem  illos  opprobrium  offendit,  qui  interstitia  la- 
mellarum terrae  osseae  sedem  esse  censent.  — Principale , cujus  bypotbesis  mea  in- 
culpari possit,  vitium  esse  probe  scio,  quod  ratio,  qui  fiat,  ut  utriusque  substantiae 
pro  variis  vitae  aetatibus  varia  inveniatur  copia , obscuritate  quadam  inde  obnubitur. 
Sed  et  lioc  satis  gravibus  refutandum  est  argumentis-  PHto  enim  terram  osseam 
continuo  quidem,  copia  tamen  impari  vasis  sanguiferis  secerni 5 io  ossibus  igitur  in-. 


22 


fautilibus,  quorum  forma  nondum  evoluta  est,  cartilagineae  potius,  quae  formam 
constituit,  substantiae  efformandae  opera  navatur,  terreae  autem,  qua  robori  tantum 
providetur,  non  magna  adhuc  copia  deponitur 5 crescit  indies  haec  certis  legibus, 
iisdem  illa  minuitur;  ac  denique  os,  postquam  in  adulto  justam  formam  adeptura 
est,  nullam  amplius  subit  cartilaginis  mutationem,  sed,  cum  majori  tantum  exinde 
robore  indigeat,  terrae  osseae  secretione  ut  antea  procedente,  firmius  redditur  et 
compactius , donec  in  sene,  secretione  hac  nondum  cessante  et  copia  secreti  semper 
semperque  adaucta  , substantia  mineralis  septuplo  fere  cartilagineae  praevalet. 

Explicatur  etiam , si  substantiam  mineralem  subtilissima  cartilaginis  interstitia 
implere  statuimus,  ratio,  qua  efficiatur,  ut  omnes  singulorum  ossium  partes  aequa- 
lem sensu  relativo  terrae  multitudinem  accipiant,  quum  alias,  si  major  huc  illuc  ac- 
cumularetur ejusdem  copia,  summa  et  sapientissimis  naturae  consiliis  non  conveniens 
subsequutura  esset  inaequalitas. 

Ceterum  substantia  mineralis  varia  pro  variis  vitae  aetatibus  densitate  cana- 
liculos infercit;  rarissima  nimirum  iu  infantibus,  densissima  vero  in  senibus  est,  id 
quod  inde  manifestatur,  quod  ossa  senilia  longe  majori  temporis  spatio  opus  habent, 
ut  acidis  Calcaria  phosphorica  priventur,  quam  infantilia.  — 

3.  De  apparatibus  partium,  qnae  nutritioni  ossium  inserviunt. 

§.53. 

a)  De  apparatu  medullae  ossium  destinato. 

Ubi  de  simplicissimis  substantiae  ossis  partibus  egi,  in  segmentis  cartilaginis 
transversalibus  inultos  circulos  in  conspectum  venire  assertum  est  (Fig.  1.  a.  a.  a. 
Fig.  2.  Fig.  3.)  , qui  concentricis  lineis  circuiti  sint.  His  circuli^  ostia  majora  re- 
praesentari facile  intelligebatur;  marginibus  enim  obscuris  cincti  atque  in  medio 
splendidi  erant  cernendi.  Sic  quoque  in  segmentis  longitudinalibus  canales  (Fig.  4. 
a.  a.  a.  a.)  frequentissimos  vidimus  per  longitudinem  ossis  decurrentes,  quos,  similem 
quam  ostia  splendorem  adiposum  exhibentes,  eorundem  facile  continuationes  agnovi- 
mus. — Sunt  vero  canales  illi  diversae  diametri  et  plerumque  directione  cavo  ossis 
medullari  magno  parallela  extenduntur;  in  segmentis  saltem  transversalibus  nusquam 
animadverti  poterant.  — Medullam  ossium  iis  contineri , dubium  esse  vix  potest : 
accuratius  enim  inspicientibus  itnprimis  segmenta  transversalia  ossium  recentium 
acidis  tractatorum,  massa,  quam  adipem  referre  facile  intelligitur , larga  in  copia 
cernitur  et  circuli  apparent  splendore  adiposo  lucentes;  ossa  vero,  quae  acri  vel 
aquae  dudum  exposita  erant,  monstrant  quidem  eosdem  circulos,  plane  vero  deside- 
ratur splendor  adiposus.  — 

Howship*),  qui  ossibus  aut  integris  aut  combustis  investigandis  operam  de- 


*)  1.  e,  Pa 

dit,  in  illis  largos  invenit  canales  teretes,  per  longitudinem  ossis  directos,  massa 
albicanti,  non  pellucida,  cui  cetacei  consistentiam  tribuit,  repletos,  modo  ampliores, 
modo  angustiores.  Hos  canales  cum  illis,  quos  ego  vidi,  congruere  credo:  eosdem 
Howship  quoque  medullae  vehendae  datos  esse  confirmat,  — Teste  eodem  canales, 
quo  propius  cavo  medullari  adjacent,  eo  majorem,  quo  propius  ad  superficiem  ossis, 
eo  minorem  in  universum  capacitatem  habent,  amplitudine  tamen  et  diametro  sem- 
per  longitudini  consentaneis.  Diametros  plus  minus  quam  ducentesimam  pollicis 
unius  partem  latas  esse,  variare  tamen  a centesima  ad  quadringentesimam  affirmat. 

§•  34. 

Quomodo  canales  medullares  cum  cavo  medullari  cohaereant,  initio  quidem 
non  bene  mihi  planum  fuit  perspicuumque  5 ostiola  enim  exigua,  quae  in  parietibus 
antri  obviam  fiunt,  medullae  vehendae  inservire  non  posse  probe  intellexi.  Re  au- 
tam  diutius  diligentiusque  animo  voluta  et  considerata,  eo  pervenisse  mihi  videor,  ut 
plausibile  fortasse  de  ea  proferre  possim  judicium.  Etenim  medullam  ex  cavo  me- 
dullari in  cellulas  substantiae  spongiosae  extremitatis  ossium  introire  easque  maximum 
partem  implere  constat.  Iam  vero  canales  omnes  longitudinali  itinere  substantiam 
ossis  eompactam  pergredi  manifestum  est,  quorum  si  decursum  ulterius  persequimur, 
nullibi  terminos  reperire  contingit,  nisi  in  substantia  spongiosa.  Censeo  igitur,  me- 
dullam, ubi  antrum  magnum  implevit,  in  loculos  substantiae  spongiosae  diffundi 
indeque  exeuntem  et  canales  longitudinales  pergressam  in  alterius  epiphyseos  cellu- 
las vadere.  .Sic  medulla  per  totum  os  continuo  tractu  cohaeret  et  extremitates  ossium, 
quae,  cum  majorem,  quin  densae  sint,  ambitum  requirunt,  maximam  medullae  co- 
piam recipiunt,  ut  cellulae  compleantur,  neve  vacuum,  quod  natura  non  patitur,  spa- 
tium relinquatur.  — 

Mirum  est,  quod  unusquisque  canalis  concentrico  lamellarum  ordine  cir- 
cumdatus conspicitur,  sicut  concentrica  circa  cavum  medullare  strata  jacent,  ita  ut 
propriorum  et  peculiarium  cylindrorum  cylindro  totius  ossis  innatorum  species  quo- 
dammodo inde  referatur. 

Howshipii  sententia*),  canales  medullares  aeque  atque  cavum  magnum  et 
loculos  subst.  spongiosae  membrana  tenui , quam  quidem  non  vidit , tamen  propter 
eximiam  in  ossibus  combustis  canalium  laevitatem  suspicatur,  investitos  esse,  vero 
■ haud  plane  videtur  absimilis.  Nam,  quamvis  membranam  medullarem  organon  esse 
constet,  in  quo  vasa  medullae  secernendae  constituta  diffundantur,  tamen  cavum 
magnum  non  unicum,  unde  medulla  cellulis  et  canalibus  suppeditetur,  receptaculum 
esse  existimo,  sed  eandem,  ubivis  contenta  sit,  propriis  secerni  membranis  persua- 
I sum  liabeo.  — 


')  t.  c. 

i\ um  canales  inter  semet  ipsos  uspiam  conjuncti  sint,  primum  quidem  dubi- 
tavi: in  segmentis  transversalibus,  quae  hoc  probare  potuissent,  praeter  ramificatio- 
nes  quasdam,  quae  vasa  sanguifera  potius  ducendae  sunt,  nihil  hujusmodi  observare 
licuit.  — Nihilominus  tamen  in  secturis  radialibus  huc  illuc  accidit,  ut  unum  alte- 
rumve  canalem  canali  intermedio  conjunctos  viderem.  (Fig.  4). 

Ceterum  cava  medullaria  et  canales  in  ossibus  tantummodo  longis  observan- 
tur $ reliqua  iis  carere  inter  omnes  constat.  — Num  forsitan  in  ossibus  quoque  latis, 
quae  aeque  substantia  compacta  gaudent  atque  longa,  analogon  quid  his  cavis  repe- 
riri  possit? 

b)  De  apparatu  vasis  sanguiferis  dicato. 

§.  35. 

Arterias,  quae  per  subtilissima  ostiola  in  superficie  ossium  obvia  in  sub- 
stantiam penetrant  propx*ioque  eandem  nutriendi  munere  fungi  videntur,  in  eadem 
quoque  terminos  ponere  supra  jam  sci'ipsi.  Harum  et  in  segminibus  tx’ansversalibus 
et  in  longitudinalibus  facile  dignoscitur  expansio  subtilissima  ramulis  tenerrimis 
solitum  vasorum  sanguiferorum  decursum’ tenentibus.  In  lamellis  autem,  quae  sponte 
solvuntur,  simplicissimis  clara  eoiuiin  vestigia  conspicere  mihi  non  contigit,  utpote 
quod’,  cum  obliqua  plerumque  dix*ectione  laminas  perforent,  minima  tantummodo  in 
solutis  signa  relinquere  valeant,  quae  a punctis  trigonis  vix  ac  ne  vix  quidem  discerni 
queunt. 

Eodem  modo  etiam  arterias  illas,  quae  per  foramina  majora  in  superficie  ex- 
tremitatum ossium  longorum  et  spongiosae  in  universum  substantiae  conspicua  in- 
trant, diffundi  videmus.  Howsliip  haec  vascula  in  tenerrimis,  quae  cellulas  substan- 
tiae spongiosae  induunt,  mcmbi'auulis  ramusculos  suos  emittci'e  confirmat,  quod  si 
re  vera  ita  se  haberet,  arteriis  illis,  quae  per  foramina  nutritia  [in  cavum  magnum 
introeunt  et  medullam  secernendam  habent,  analoga  essent.  Arteriae  denique  nutri- 
tiae sic  dictae  obliquo  ut  pluxdnxum  eux-su  in  antrum  medullare  vadunt,  ibique  et  ixx 
membrana  medullari  retibus  nitidissimis  dimanant,  et  substantiae  ossis  i’axnulos  im- 
pertiunt. — Tx-es  hi  arteriarum  ordines  frequentibus  inter  se  anastomosibus  conne- 
ctuntur,  atque  tam  eximie  descriptae  dclincatacque  sunt,  ut  cramben  saepe  coctam 
recoquere  me  taedeat.  — 

§.  36. 

Majoribus  quaxxx  arteriae  tenebris  venae  obvelatac  sunt,  qnarum  novissimo 
tempore  Bx-eschetius  *)  considerationem  resuscitavit.  Etenim  cum  duo  priora  arteria- 


*)  Breschet  iibtr  neucntdcclitc  Tlieile  des  Venensystcms.  cf.  Nora  acta  acad.  nat.  cur.  T.  X1U. 

rum  genera  substantiam  permeantia  venis  stipata  non  appareant,  per  peculiares  cana- 
les sanguinem  reduci  oportere  liquebat,  neque  venas  illas  parvas,  quae  arterias  nutri- 
tias comitantur,  magnae  sanguinis  copiae,  quam  ossibus  inesse  multis  experimentis 
comprobatur,  reducendae  pares  esse,  facile  erat  credendum.  Et  re  vera,  accuratiori 
examine  instituto,  foraminum  illorum,  quae  superficiem  praecipue  ossium  spongioso- 
rum perforant,  multa,  ostio  satis  magno  instructa,  inveniri  evictum  est,  in  qnibns 
nullum  quidem  arteriae  alicujus  detegi  quibat  vestigium,  vasa  tamen  reperiebantur, 
quae  parietibus  teneris  donata,  sanguine  referta  et  cominus  ex  substantia  ossea  egres- 
sa in  systema  venosum  effundebantur.  Manifestissimum  horum  vasorum  conspectum 
Breschetius  in  ossibus  cranii  percepit,  quem  laminam  ossis  sensim  demendo  sibi  para- 
vit. Detexit  enim  tali  encheiresi  magnum  canalium  numerum  parietibus  firmis  et 
compactis  praeditorum,  qui  multis  ramulis  e parietibus  ossis  oriundi,  consueto  vena- 
rum more  coalescere  et  ramos  truncosque  conformare  dicuntur.  Truncos  asserit,  ubi 
telam  spongiosam  totam  perincarint , perfoi’ala  dein  tela  compacta  ex  osse  discedere, 
ut  in  venas  proxime  collocatas  efiluant.  Canales  omnes  mutuus  intercedit  commeatus, 
omnesque  directione  curva  tendunt.  Ceterum  cylindrica  in  universum  forma  gaudent, 
compressa  tamen  aliquatenus  propter  laminas  ossium  latorum  tam  prope  sibi  adsitas. 
Parietes  substantia  compacta  fabrefacti  ubique  substantiae  spongiosae  adhaerent,  cre- 
brisque  foraminulis,  ramulos  venosos  parvos  admittentibus  pertusi  sunt.  Venarum  de- 
cursum optime  depictum  nobis  exhibet  Breschetius*). 

Equidem  cum,  ut  de  iisdem  rebus  mihi  persuaderem,  ab  osse  parietali  hu- 
mano laminam  externam  cultro  operose  admodum  removerem,  canales  omnino  majoris 
ambitus  substantiam  spongiosam  percurrere  vidi,  neque  tamen  talem,  qualem  Bresche- 
tius describit,  decursum  contemplatus  sum.  Animadverti  potius,  tota  fere  lamina  ab- 
scissa, canalem  amplum  sed  brevem,  quem  cavi  vel  antri  nomine  compellare  mallem, 
sub  tubere  parietali  situm , compressum , substantia  compacta  fabrefactum  laevumque. 
Ex  eodem  quatuor  canales  ita  divergebant,  ut  unusquisque  angulum  ossis  peteret  5 ibi 
vero  coecus  erat  terminus,  neque  ulla,  qualem  Breschet  affert,  apertura.  Hi  canales 
etiamnum  s.atis  ampli , itidem  compressi  eadeinquc  massa  confecti  erant  et  multis  ca- 
nalibus minoribus,  per  diploen  ubique  diffusis,  inter  se  cohaerere  videbantur.  Mem- 
branas canales  investientes  tum  quidem  observare  non  potui,  quoniam  modo  ossa  jam 
ex  longo  tempore  sicca  impromptu  erant.  Ceterum  canales  praeter  decursum  diver- 
sum omni  noiniue  cum  illis  Bresclietii  congruebant  5 ille  vero  decursus  tam  regularis 
mihi  visus  est,  ut  ossa  a me  inquisita  abnormia  hac  in  re  fuisse,  credere  utique  no- 
lim. Magnum  potius  in  medio  fere  osse  cavum  et  canales  ab  angulis  huc  convenien- 
tes nec  cum  solito  venarum  decursu,  nec  cum  illo  congruunt,  quem  Breschetius  de- 
pingit. Huc  accedit,  quod  ostium,  per  quod  venas  effundi  B.  narrat,  nusquam  mihi 
contigit  detegere. 


*)  I.  c.  Tab.1.2. 

Omnia  Iiacc  suspicionem  in  me  excitabant,  an  forte  cavum  illud  et  canales 
alio,  quam  Brescbet  contendit,  negotio  fungantur.  — Omnium  maxime  placebat  con- 
jectura, respondere  ea  cavis  ossium  longorum  canalibusque  medullaribus.  — Et  vere, 
cum  in  osse  recentc,  id  quod  solum  lucem  ferre  potuit,  hanc  rem  venarer,  vidi  qui- 
dem omnino  venas,  in  canalibus  meantes,  attamen  canalium  lumen  venis  longe  non 
completum,  sed  multum  spatii  relictum  erat,  quod  aeque  medullam  tenebat  atque  an- 
trum et  canales  ossium  longorum.  Has  partes  igitur  medullae  in  ossibus  longis  re- 
ceptaculis respondere  baud  ita  absonum  esse  puto.  — At  vero  tantum  abest,  ut  Bre- 
schctii  observationibus  gravissimis  jus  suum  denegare  audeam,  ut  potius  et  in  aliis 
ossibus  eas  confirmari  demonstrare  animus  sit.  — Howship  enim,  Wcber  aliique  in 
canalibus  ossium  longorum  medullaribus  vasa  decurrere  animadverterunt,  quae  un- 
animi consensu  venas  esse  censent.  Iiacc  vasa  in  ossibus  recentibus  facile  reperiun- 
tur$  acidorum  vi  et  maceratione  parietes  eorum  facile  deleri  posse  videntur.  Aeque 
atque  canales  medullares  cum  cellulis  substantiae  spongiosae  extremitatum  ossis  co- 
haerent, in  venas  illas  substantiae  spongiosae,  quarum  Brescbet  meminit,  satis  ma- 
gnas eliunduntur,  atque  sic  in  ossibus  longis  talem  prorsus  rationem  sequuntur,  qua- 
lem in  ossibus  latis  modo  exposui. 

Pulcherrimum  hunc  aptissimumque  apparatum  probe  animo  perpendens  non 
possum,  quiu  sapientissimam  naturae  viam,  ut  motus  liber  venis  concedatur,  admirer 
et  problema,  quod  Brescbet  objicit,  videlicet  quomodo  fiat,  ut  in  venis  ossium,  quae 
massa  ossea  densa  et  pressui  non  obediente  cinctae,  impressu  organorum  circumja- 
centium, alias  ad  movendum  sanguinem,  ut  notum  est,  tam  necessario  careant,  sanguis 
tamen  promoveri  possit,  haud  ita  difficile  arduumque  solutu  existimem.  Partim  enim 
canalium  amplitudo  venarum  lumen  superat,  adeo  ut  expansio  earum  nullis  cohibea- 
tur carceribus,  partim  medulla,  qua  circumfusae  sunt,  perpetuam,  quam  ossa  a par- 
tibus mollibus  patiuntur  conquassationem  non  secus  quam  aqua  Labyrinthi  auris  pro- 
pagans sufficientem  sanguini  vehendo  pressum  accommodare  valet. 

Ulteriores  et  in  aliis  ossibus  de  gravi  hoc  miroque  venarum  et  medullae  con- 
nexu observationes  inire  tempus  vetuit.  Utinam  viri  me  doctiores  et  eruditiores  per- 
scrutatione profundiori , quam  ego  pro  exiguis  ingenii  mei  viribus  exiguaque  hujus- 
modi] disquisitionum  peritia  valui,  hanc  rem  dignari  velint! 

Bamusculos  venarum  capillares  e canaliculis  medullaribus  in  canales  majores 
confluere  verosimile  est. 

c)  Dc  apparatu  periosteo  constituto: 

§•  37. 

Periosteum  et  tuendo  a potentiis  externis  et  nutriendo  ossi  inservit.  Tenuis- 
simis enim  fibrillis,  quae  in  substantiam  penetrare  videntur,  cum  superficie  ossis 
connexum  cst$  et  vascula  perparva  per  foraminula,  quae  in  superficie  ossium  cernun- 
tur, in  substantiam  mittit.  — Ceteram  ejus  indolem,  quantum  ad  tractationem  meam 
pertinet,  supra  jam  brevi  attigi. 


Explicatio  .figurarum. 


F i g.  i- 

Sectura  transversalis  phalangis  primae  digiti  annularis  , ad  tertium  gradum 
ampliata:  conspiciuntur  ostia  circularia  canalium  medullarium  a.  a.  a.  a.  et  concen- 
tricus circa  eadem  stratorum  ordo  b.  b.  b.5  conspicitur  quoque  ostium  OD  forme  c., 
consentanea  stratorum  compage  circumsitum. 

Fig.  2. 

Segmentum  transversale  phalangis  tertiae : parallelam  circa  ambitum  ossis  la- 
mellarum dispositionem  demonstrat. 

Fig.  3. 

Segmentum  transversale  ad  sextum  gradum  ampliatum:  exhibet  lineolas  vel 
canaliculos,  quae  radiatim  ab  una  lamella  ad  alteram  vadunt.  Ilae  lineolae  in  omni- 
bus quidem  figuris  praeter  sextam  et  ubique  pingendae  erant,  omisi  tamen  in  pluri- 
mis, ne  adspcctus  nimis  turbaretur.  Eandem  ob  causam  corpuscula  elliptica  a.  a.  a.  a., 
quae  nonnisi  in  fig.  6.‘  non  animadvertuntur,  plerumque  non  addidi. 

Videmus  denique  in  hac  figura  cylindrum  stratorum  concentricorum  ab  alio 
eodem  modo  comparato  circuitum. 

Fig.  4. 

Sectura  radialis  phalangis  tertiae : demonstrat  parallelam  lamellarum  disposi- 
tionem, quae  lineolis  inter  sc  distentae  sunt.  Per  longitudinem  segminis  quatuor  ca- 
nales medullares  a.  a.  a.  a.  currunt.  Ex  secundo  canali  sursum  et  deorsum  canalis 

intermedius  directione  curva  ad  primum  et  tertium  teudit  atque  sic  tres  cauaies  con* 
jungit.  — Canales  globulis  medullae  b.  b.  b.  impleti  sunt. 


Fig.  o. 

Pars  substantiae  spongiosae  phalangis:  videmus  cellulas  magnas  a.  a.  a.  a., 
cancellis  b.  b.  b.  b.  circumdatas  , qui  eadem  lamellularum  dispositione  parallela  in* 
structi  sunt. 


Fig.  6. 


Lamella  simplicissima  de  superficie  phalangis  soluta,  ad  sextum  gradum  am- 


pliata: exhibet  puncta  vel  ostiola' trigona, 
densa  depingerem,  qualia  re  vera  sunt. 


Non  contigit  mihi,  ut  haec  puncta  tam 


\ 


* 


Curriculum  vitae» 


Status  sum  Carolus  Deutsch  Kal.  Januar.  an.  h.  s.  decimi  tertii  Ratiborii,  Silesiae  stiperio- 
ris  oppido,  patre  carissimo  Emanueli  matreque  dilectissima  Theresia,  quos  ut  Numen  propitium 
perdiu  incolumes  mihi  servare  velit,  preces  mitto  quotidianas.  Primis  literarum  rudimentis  a pa- 
tre acceptis,  annorum  circiter  septem  puerulus  cum  parentibus  Nissam  migravi  ibique  in  ludo 
publico  aliquamdiu  commoratus.  Gymnasium,  quod  in  hac  urbe  floret,  adii.  Exinde  praeceptori- 
bus optimis  reverendissimisque.  Directore  et  Professore  Scholz , Professoribus  Dr.  V ogel , qui 
nunc  augustissimo  Borussorum  regi  a consiliis  scholasticis  est,  Dr.  Schober , Poppelack , Pe- 
tzeld , Ileyde,  quotum  singularem  erga  me  benevolentiam  nunquam  obliviscar,  per  octo  annos 
gavisus,  anno  h.  s.  undetrigesimo  testimonio  maturitatis  instructus  almam  hanc  literarum  sedem 
petii  et  ab  ili.  Steffens,  penes  quem  tum  temporis  fasces  academici  erant,  civibus  Universitatis 
adseriptus  apud  ili.  Treviranum  t.  t.  gratiosi  medicorum  ordinis  Decanum  nomen  dedi.  Hinc 
per  quadriennium  praelectionibus  usus  sum  hisce:  — 

Cei.  Barkow  osteologiam  et  angiologiam  aptissime  mihi  explanavit. 

TU.  Benedict  chirurgiam  generalem  et  specialem,  ophthalmiatricen,  fascias  et  instrumenta  chirur- 
gica rite  applicanda,  operationes  in  cadaveribus  instituendas  mihi  exposuit.  Idem  vir 
egregius  et  examina  de  gravioribus  chirurgiae  capitibus  frequentandi  veniam  dedit,  et, 
qua  insignis  est,  doctrinae  ubeftate  et  profunditate  in  exercitationibus  clinico  - chirurgicis 
per  biennium  dux  fuit  benevolentissimus. 

III.  Betschler  arte  obstetricia  cum  theoretica  tum  practica  me  instituit  et  in  Policlinico,  quod 
sub  ejus  auspiciis  floret,  per  biennium  dux  mihi  exstitit  benignissimus  sumraeque  colendus. 
III.  Braniss  logicen, 

III.  Fisclier  chemicen  theoreticam  et  practicam  et  pharmaceuticam, 

IU.  Glocker  mineralogiam, 

Exp.  Hemprich  pathologiam  generalem  et  doctrinam  de  temperamentis, 

III.  Henschel  encyclopaediam  medicinae  et  botanicen  practicam  optime  mihi  illustrarunt. 

III.  Otto  analomen  corporis  humani,  zoologiam,  anatomen  comparatam  et  pathologicam,  historiam 
foetus,  methodum  sectiones  forenses  instituendi  eximie  mihi  enucleavit;  nec  non  per  duo 
semestria  hiemalia  iu  exercitationibus  anatomico-practici  dux  adfuit  et  moderator  humanis- 
simus, 

III.  Purkinje  physiologiam  corporis  humani  experimentis  collustratam,  qua  excellit  ingeniositale 
et  doctrina,  me  docuit. 

III.  Remer  de  therapia  generali  et  speciali  et  de  medicina  forensi  scholis  interfuisse  laetor. 
Idem  vir  clarissimus  per  duos  annos  in  exercitationibus  medico  - clinicis  gravissime  me 
adjuvit. 

Exp.  Seidel  artem  formulas  medicas  concinnandi, 

IU.  Stejfens  phvsicen  optime  mihi  demonstrarunt. 

III.  IVendl  de  materia  medica,  de  febribus  et  inflammationibus,  de  morbis  infantum  iisque  ex 
laesa  nutritione  oriundis,  de  exanthematibus,  de  Cholera  asiatica,  de  thermis  et  fontibus  me- 
dicatis Germaniae  splendidissime  et  doctissime  disserentem  audivi. 

Praeterea  exp.  Dr.  Burchard,  Dr.  Ixlose,  Dr.  Ixohler,  Dr.  Remer  junior  ad  ae- 
grotorum lectos  benignissimi  duces  fuerunt. 

Quibus  omnibus  viris  ill.  cel.  exp.,  jam  summum  medicinae  et  chirurgiae  gradum  capes- 
siturus , grates  publice  persolvo  amplissimas , quarum  nullum  unquam  tempus  exstinguere  poterit 
memoriam.  • *. 


Theses  defendendae. 

I. 

Uriua,  qualis  excernitur,  non  solo,  quem  renes  secernunt,  liquore  constat, 
sed  vesica  urinaria  suum  quoque  confert. 

II. 

Febris  puerperalis  non  protopatliica  febris  est,  sed  dcuteropathica. 

III. 

. >v  y'  * '[  V I 

Notiones  Syuochae  et  Synochi  strenue  discernendae  sunt. 

IV. 

Sunt  conditiones  quaedam,  quibus,  licet  infantis  demortui  signa  non  certa 
exstant,  exccrebratio  tamen  conceditur  et  jubetur. 


